cyanic-selkie/wikianc huggingface dataset:
നാനോസാങ്കേതികവിദ്യ
ദോഷവശങ്ങൾ
നാനോടെൿനോളജി ഇരുതല മൂർച്ചയുള്ള ഒരു വാളാണ്‌. സൂക്ഷിച്ചുപയോഗിച്ചില്ലെങ്കിൽ വൻ നാശങ്ങളാവും ഫലം. വിഷാംശമുള്ള നാനോ പദാർത്ഥങ്ങൾ ഭൂമിയെ വിഷലിപ്തമാക്കും. നല്ല കാര്യങ്ങൾക്കുവേണ്ടി പടച്ചു വിടുന്ന നാനോബോട്ടുകൾ നിയന്ത്രണം വിട്ടാൽ പിന്നെ നശിപ്പിക്കൻ കഴിഞ്ഞെന്നു വരില്ല. നാസ നടത്തിയ പഠനത്തിൽ നാനോ ട്യുബുകൾ ഗുരുതരമായ ശ്വാസകോശ പ്രശ്നങ്ങൾ ഉണ്ടാക്കുന്നതായി കണ്ടെത്തിയിരുന്നു. യുദ്ധ സന്നാഹങ്ങളൊരുക്കുവാൻ നാനോ ടെൿനോളജിക്ക്‌ ഒരുപാട്‌ സഹായങ്ങൾ ചെയ്യാൻ കഴിയും.
തിരിച്ചെടുക്കാനാകാത്ത (irreversible) നാനോ മാറ്റങ്ങൾ ജീവകോശങ്ങളിൽ വന്നുപോയാൽ അത് വിപത്തായി തീരുമെന്നതാണ് ഈ രംഗം മുന്നോട്ടുവയ്ക്കുന്ന ആശങ്കകളിലൊന്ന്. നാനോ ഗവേഷണത്തിന്റെയും പരീക്ഷണത്തിന്റെയും ഭാഗമായി അറിയപ്പെടാത്ത മാറ്റം അന്തരീക്ഷത്തിലും മറ്റും ഉണ്ടാകാനിടയുണ്ട്. നാനോ ടോക്സിസിറ്റി എന്ന ഒരു ഉപശാഖ തന്നെ ഇന്ന് സജീവമാണെന്നത് ഈ ദുരന്ത സാധ്യത കുറയ്ക്കാൻ ലക്ഷ്യമിട്ടാകണം. യുദ്ധമേഖലയിൽ ചെറു ജൈവ ബോംബുകൾ ഉണ്ടാക്കാനും നിലവിലുള്ള ജൈവയുദ്ധസാധ്യതകൾക്ക് കാര്യക്ഷമത വർധിപ്പിക്കാനും നീക്കങ്ങൾ നടക്കുന്നത് ദൂരവ്യാപകമായി വൻ വിപത്ത് ഉണ്ടാക്കും. നാനോ സ്പൈ (Nano spy) എന്ന അപകടവും മുമ്പിലുണ്ട്. സൃഷ്ടിയന്ത്രങ്ങൾ എന്ന കൃതിയിൽ എറിക് ഡ്രെക്സലർ തന്നെ വിനാശത്തിന്റെ യന്ത്രങ്ങൾ (Engines of Destruction) എന്ന ആശങ്ക പങ്കുവയ്ക്കുന്നുണ്ട്.
എം.കെ. സാനു
മലയാളത്തിലെ പ്രശസ്ത സാഹിത്യ വിമർശകനാണ് '''പ്രൊഫ. എം.കെ. സാനു'''. അദ്ധ്യാപകൻ, വാഗ്മി, എഴുത്തുകാരൻ, ചിന്തകൻ എന്നീ നിലകളിലും പ്രശസ്തനാണിദ്ദേഹം.
ജീവിതരേഖ
1928 ഒക്ടോബർ 27നു ആലപ്പുഴയിലെ തുമ്പോളിയിൽ ജനിച്ചു. അതീവ സമ്പന്നമായ കൂട്ടുകുടുംബത്തിൽ ജനിച്ച എം.കെ. സാനു, അകാലത്തിൽ അച്ഛൻ മരിച്ചതോടെ ദാരിദ്ര്യത്തിന്റെയും നിസ്സഹായതയുടെയും നിഴലിലായി. അതിന്റെ കയ്പുനീർ കുടിച്ചാണ് യൗവനം പിന്നിട്ട് സാഹിത്യ സാസ്കാരിക മണ്ഡലത്തിൽ നിറഞ്ഞത്. നാലു വർഷത്തോളം സ്കൂളദ്ധ്യാപകൻ. പിന്നീട് വിവിധ ഗവണ്മെന്റ് കോളേജുകളിൽ അദ്ധ്യാപകവൃത്തിയിലേർപ്പെട്ടു. 1958ൽ അഞ്ചു ശാസ്ത്ര നായകന്മാർ എന്ന ആദ്യഗ്രന്ഥം പ്രസിദ്ധീകരിച്ചു. 1960ൽ വിമർശനഗ്രന്ഥമായ കാറ്റും വെളിച്ചവും പുറത്തിറങ്ങി. 1983ൽ അദ്ധ്യാപനത്തിൽ നിന്ന് വിരമിച്ചു. സ്ഥാപകാധ്യക്ഷനായിരുന്ന മഹാകവി വൈലോപ്പിള്ളിയെ തുടർന്ന് 1986ൽ പുരോഗമന സാഹിത്യസംഘം പ്രസിഡണ്ടായി. 1987ൽ എറണാകുളം നിയമസഭാമണ്ഡലത്തിൽ നിന്നും ഇടതുപക്ഷ സ്വതന്ത്രസ്ഥാനാർത്ഥിയായി മത്സരിച്ച് വിജയിച്ചു.
വിമർശനം, വ്യാഖ്യാനം, ബാലസാഹിത്യം, ജീവചരിത്രം തുടങ്ങി വിവിധ സാഹിത്യശാഖകളിലായി നാല്പതോളം കൃതികളുടെ കർത്താവാണ് എം.കെ. സാനു. കർമഗതി എന്നാണ് ആത്മകഥയുടെ പേര്.
വിമർശനം
ഹിന്ദുവർഗീയതയെ താലോലിക്കുന്നതാണ് എം.കെ സാനുവിനെ പോലുള്ളവരുടെ നിലപാടുകൾ എന്ന വിമർശനം സാഹിത്യകാരനായ സക്കറിയ ഉൾപ്പെടെയുള്ളവർ ഉയർത്തിയിട്ടുണ്ട്. എത്രയോ കാലമായി ഹിന്ദുവർഗീയതാവേദികളിലെ സ്ഥിരം അതിഥിയായ എം.കെ സാനു ഇപ്പോഴും ഇടതുപക്ഷക്കാരനായാണ് അറിയപ്പെടുന്നത് എന്നും സക്കറിയ എഴുതുന്നു.
പുറം കണ്ണികൾ
വർഗ്ഗം:1928-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഒക്ടോബർ 27-ന് ജനിച്ചവർ
വർഗ്ഗം:മലയാളസാഹിത്യനിരൂപകർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ വർഗ്ഗം:വയലാർ പുരസ്കാരം ലഭിച്ചവർ വർഗ്ഗം:അബുദാബി ശക്തി അവാർഡ് ജേതാക്കൾ വർഗ്ഗം:പത്മപ്രഭാ പുരസ്കാരം ലഭിച്ചവർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ പുരസ്കാരം ലഭിച്ചവർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:എട്ടാം കേരള നിയമസഭാംഗങ്ങൾ
ചക്കംകുളം അപ്പുമാരാർ
കേരളത്തിലെ അറിയപ്പെടുന്ന ചെണ്ട കലാകാരനാണ് ചക്കംകുളം അപ്പുമാരാർ.
ജനപ്രിയനായത്
തൃശ്ശൂർ പൂരത്തിലെ ഇലഞ്ഞിത്തറമേളത്തിൽ പ്രമാണിപദം വഹിച്ച്‌ മേളകലയെ വാനോളമുയർത്തിയ അപ്പുമാരാർ 33 വർഷത്തോളം പാറമേക്കാവ്‌ പൂരനിരയിലെ മുന്നണിക്കാരനായിരുന്നു.പാരമ്പര്യവഴിയിൽ ചിട്ടവട്ടങ്ങളിൽ വിട്ടുവീഴ്‌ചയില്ലാത്ത മേളശൈലിയാണ്‌ അദ്ദേഹത്തെ ജനപ്രിയനാക്കിയത്‌. പഞ്ചാരിയിലെ രാജാവെന്ന്‌ അദ്ദേഹത്തെ ആരാധകർ ആദരവോടെ വിശേഷിപ്പിച്ചു. പാണ്ടിമേളത്തിലും തികഞ്ഞ പ്രൗഢി നിലനിർത്തിയ അപ്പുമാരാർ മേളകലയിലെ കാരണവരായിരുന്നു.രണ്ടു കോലിനു പകരം ഒറ്റ കോൽ കൊണ്ട്‌ പഞ്ചാരി കൊട്ടുന്ന രീതി പ്രചരിപ്പിച്ചതിൽ പ്രമുഖനാണ്‌ അപ്പുമാരാർ.
സംഖ്യാസമ്പ്രദായങ്ങൾ
thumb|360px|ദശാംശസംഖ്യകൾ വിവിധഭാഷകളിൽ ഒരുകൂട്ടം പ്രത്യേക ചിഹ്നങ്ങൾ ഉപയോഗിച്ച് സംഖ്യകളെ കണിശമായ രീതിയിൽ ഭാഷാപരമായും ഗണിതശാസ്ത്രപരമായും സൂചിപ്പിക്കുവാനുപയോഗിക്കുന്ന രീതികളാണ്‌ സംഖ്യാസമ്പ്രദായങ്ങൾ. പല തരത്തിലുള്ള സംഖ്യാസമ്പ്രദായങ്ങൾ നിലവിലുണ്ട്. അവ താഴെപ്പറയുന്നവയാകുന്നു :
ദശാംശസംഖ്യാവ്യവസ്ഥ (ഡെസിമൽ)
വ്യാപകമായി ഉപയോഗിക്കപ്പെടുന്ന സംഖ്യാസമ്പ്രദായം ആണിത്. ഈ സംഖ്യാസമ്പ്രദായത്തിന്റെ അടിസ്ഥാന സംഖ്യകൾ 0, 1, 2, 3, 4, 5, 6, 7, 8, 9 ഇവയാണ്. ആകെ പത്ത് സംഖ്യകൾ. അതിനാൽ ഈ സംഖ്യാസമ്പ്രദായത്തിന്റെ ആധാരം (Base) പത്ത് ആണ്. അതിനാൽ ഈ സംഖ്യാസമ്പ്രദായത്തിൽ ഒരു സംഖ്യയിലെ ഓരോ അക്കത്തിനും പത്തിന്റെ ഘനകങ്ങളായാണ് വില നൽകിയിരിക്കുന്നത്.
ഈ സമ്പ്രദായത്തിൽ ദശാംശമില്ലാത്ത സംഖ്യകൾക്ക് വില നൽകുമ്പോൾ വലത്തുനിന്നും ഇടത്തോട്ട് പൂജ്യം മുതലുള്ള സംഖ്യകൾ പത്തിന്റെ ഘനങ്ങളായി നൽകുന്നു.
ഉദാ: 17 എന്ന ദശാംശ സംഖ്യക്ക് തുല്യമായ ദശാംശസംഖ്യ (7 x 100) + (1 x 101) = 7 + 10 = 17
ഈ സമ്പ്രദായത്തിൽ ദശാംശസംഖ്യകൾക്ക് വില നൽകുമ്പോൾ ദശാംശത്തിനു ശേഷമുള്ള സംഖ്യകൾക്ക് ഇടത്തുനിന്നും വലത്തോട്ട് -1 മുതലുള്ള സംഖ്യകൾ പത്തിന്റെ ഘനങ്ങളായി നൽകുന്നു.
ഉദാ: 0.75എന്ന ദശാംശ സംഖ്യക്ക് തുല്യമായ ദശാംശസംഖ്യ (7 x 10-1) + (5 x 10-2) = 0.7 + 0.05 = 0.75
ദ്വയാങ്കസംഖ്യാവ്യവസ്ഥ (ബൈനറി)
ഈ സംഖ്യാസമ്പ്രദായം യന്ത്രഭാഷ (Machine Language) എന്നറിയപ്പെടുന്നു. യന്ത്രങ്ങളിൽ (കമ്പ്യൂട്ടറിലും) ഈ സംഖ്യാസമ്പ്രദായം ഉപയോഗിക്കപ്പെടുന്നു. ഈ സംഖ്യാസമ്പ്രദായത്തിൽ 0,1 എന്നീ സംഖ്യകൾ മാത്രമാണുപയോഗിക്കുന്നത്. കാരണം, യന്ത്ര സർക്യൂട്ടുകളിൽ ഓൺ (ON), ഓഫ് (OFF) എന്നീ സംവിധാനങ്ങൾ മാത്രമേയുള്ളൂ. ഓൺ എന്നത് സൂചിപ്പിക്കാനായി 1 ഉം ഓഫ് എന്നത് സൂചിപ്പിക്കാനായി 0 വും ഉപയോഗിക്കുന്നു. അതുകൊണ്ട് ഈ സംഖ്യാസമ്പ്രദായത്തിന്റെ ആധാരം (Base) രണ്ട് ആണ്.അതിനാൽ ഈ സംഖ്യാസമ്പ്രദായത്തിൽ സംഖ്യകൾക്ക് വില നൽകുന്നത് രണ്ടിന്റെ ഘനങ്ങളായാണ്.
ഈ സമ്പ്രദായത്തിൽ ദശാംശമില്ലാത്ത സംഖ്യകൾക്ക് വില നൽകുമ്പോൾ വലത്തുനിന്നും ഇടത്തോട്ട് പൂജ്യം മുതലുള്ള സംഖ്യകൾ രണ്ടിന്റെ ഘനങ്ങളായി നൽകുന്നു.
ഉദാ: 10 എന്ന ദ്വയാങ്ക സംഖ്യക്ക് തുല്യമായ ദശാംശസംഖ്യ (0 x 20) + (1 x 21) = 0 + 2 = 2
ഈ സമ്പ്രദായത്തിൽ ദശാംശസംഖ്യകൾക്ക് വില നൽകുമ്പോൾ ദശാംശത്തിനു ശേഷമുള്ള സംഖ്യകൾക്ക് ഇടത്തുനിന്നും വലത്തോട്ട് -1 മുതലുള്ള സംഖ്യകൾ രണ്ടിന്റെ ഘനങ്ങളായി നൽകുന്നു.
ഉദാ: 0.01 എന്ന ദ്വയാങ്ക സംഖ്യക്ക് തുല്യമായ ദശാംശസംഖ്യ (0 x 2-1) + (1 x 2-2) = 0 + 0.25 = 0.25
ഒക്ടൽസംഖ്യാവ്യവസ്ഥ
ഈ സംഖ്യാസമ്പ്രദായത്തിന്റെ അടിസ്ഥാന സംഖ്യകൾ 0,1,2,3,4,5,6,7 ഇവയാണ്. ആകെ എട്ട് സംഖ്യകൾ. അതിനാൽ ഈ സംഖ്യാസമ്പ്രദായത്തിന്റെ ആധാരം (Base) എട്ട് ആണ്.അതിനാൽ ഈ സംഖ്യാസമ്പ്രദായത്തിൽ ഒരു സംഖ്യയിലെ ഓരോ അക്കത്തിനും എട്ടിന്റെ ഘനങ്ങളായാണ് വില നൽകിയിരിക്കുന്നത്.
ഈ സമ്പ്രദായത്തിൽ ദശാംശമില്ലാത്ത സംഖ്യകൾക്ക് വില നൽകുമ്പോൾ വലത്തുനിന്നും ഇടത്തോട്ട് പൂജ്യം മുതലുള്ള സംഖ്യകൾ എട്ടിന്റെ ഘനങ്ങളായി നൽകുന്നു.
ഉദാ: 35എന്ന ഒക്ടൽ സംഖ്യക്ക് തുല്യമായ ദശാംശസംഖ്യ (5 x 80) + (3 x 81) = (5 x 1) + (3 x 8) = 5 + 24 = 29
ഈ സമ്പ്രദായത്തിൽ ദശാംശസംഖ്യകൾക്ക് വില നൽകുമ്പോൾ ദശാംശത്തിനു ശേഷമുള്ള സംഖ്യകൾക്ക് ഇടത്തുനിന്നും വലത്തോട്ട് -1 മുതലുള്ള സംഖ്യകൾ എട്ടിന്റെ ഘനങ്ങളായി നൽകുന്നു.
ഉദാ: 0.75എന്ന ഒക്ടൽ സംഖ്യക്ക് തുല്യമായ ദശാംശസംഖ്യ (7 x 8-1) + (5 x 8-2) = (7 x 0.125) + (5 x 0.015625) = 0.875 + 0.078125 = 0.953125
ഹെക്സാഡെസിമൽസംഖ്യാവ്യവസ്ഥ
ഹെക്സാ (Hexa) എന്ന ആംഗലേയ പദം ആറ് എന്ന സംഖ്യയുമായി ബന്ധപ്പെട്ടിരിക്കുന്നു. പേര് സൂചിപ്പിക്കുന്നതുപോലെത്തന്നെ ദശാംശസംഖ്യാവ്യവസ്ഥയേക്കാൾ ആറ് സംഖ്യകൾ കൂടുതലാണ് ഹെക്സാഡെസിമൽസംഖ്യാവ്യവസ്ഥയിൽ. അവ A, B, C, D, E, F എന്നിവയാണ്. ഇവ യഥാക്രമം ദശാംശസംഖ്യാവ്യവസ്ഥയിലെ 10, 11, 12, 13, 14, 15 എന്നീ സംഖ്യകളെ സൂചിപ്പിക്കുന്നു. ഈ ആറ് സംഖ്യകൾ കൂടിയുള്ളതിനാൽ ഈ സംഖ്യാവ്യവസ്ഥയുടെ ആധാരം (Base) 16 ആണ്.
ഈ സമ്പ്രദായത്തിൽ ദശാംശമില്ലാത്ത സംഖ്യകൾക്ക് വില നൽകുമ്പോൾ വലത്തുനിന്നും ഇടത്തോട്ട് പൂജ്യം മുതലുള്ള സംഖ്യകൾ പതിനാറിന്റെ ഘനങ്ങളായി നൽകുന്നു.
ഉദാ: 8F എന്ന ഹെക്സാഡെസിമൽ സംഖ്യക്ക് തുല്യമായ ദശാംശസംഖ്യ (15 x 160) + (8 x 161) = (15 x 1) + (8 x 16) = 15 + 128 = 143
ഈ സമ്പ്രദായത്തിൽ ദശാംശസംഖ്യകൾക്ക് വില നൽകുമ്പോൾ ദശാംശത്തിനു ശേഷമുള്ള സംഖ്യകൾക്ക് ഇടത്തുനിന്നും വലത്തോട്ട് -1 മുതലുള്ള സംഖ്യകൾ പതിനാറിന്റെ ഘനങ്ങളായി നൽകുന്നു.
ഉദാ: 0.A4 എന്ന ഹെക്സാഡെസിമൽ സംഖ്യക്ക് തുല്യമായ ദശാംശസംഖ്യ (10 x 16-1) + (4 x 16-2) = (10 x 0.0625) + (4 x 0.00390625) = 0.625 + 0.015625 = 0.640625
പൊതുവായി ഒരു സംഖ്യക്ക് വില നൽകുന്നത് നമുക്കിങ്ങിനെ പറയാം :
' അക്കം x ആധാരംഘനം + അക്കം x ആധാരംഘനം + ............. അവസാന അക്കം വരെ '
വർഗ്ഗം:ഗണിതം
位取り記数法
സംഖ്യാരൂപം
ഒരുകൂട്ടം സംഖ്യകളെ (സങ്കലനം, ഗുണനം തുടങ്ങിയ സംക്രിയകൾ ഉൾപ്പെടെ) സംഖ്യാരൂപം എന്ന് പറയുന്നു. പൂർണ്ണസംഖ്യകൾ, എണ്ണൽസംഖ്യകൾ, ഭിന്നസംഖ്യകൾ തുടങ്ങിയവ സംഖ്യാരൂപങ്ങൾക്കുദാഹരണങ്ങളാണ്‌.
വർഗ്ഗം:ഗണിതം
Number system
അൽ കഹഫ്
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പതിനെട്ടാം അദ്ധ്യായമാണ്‌ അൽ കഹഫ് (ഗുഹ).
സൂക്തങ്ങൾ: 110
കെയ് പനബേക്കർ
സ്റ്റെഫാനി കെയ് പനബേക്കർ, (ജനനം മെയ് 2, 1990) ഒരു മുൻ അമേരിക്കൻ നടി, ഒരു മുൻ ഡബ്ബിങ് ആർട്ടിസ്റ്റ്, മൃഗശാല സൂക്ഷിപ്പുകാരി എന്നീ നിലകളിലൊക്കെ തിളങ്ങിയിരുന്ന വ്യക്തിയാണ്. 2009-ലെ "ഫെയിം" എന്ന പുനർനിർമ്മിക്കപ്പെട്ട അമേരിക്കൻ മ്യൂസിക്കൽ സിനിമയിലെ ജെന്നി ഗാരിസൺ, 'ഫിൽ ഓഫ് ദ ഫൂച്ചർ' എന്ന ചിത്രത്തിലെ ഡെബ്ബീ ബെർവിക്ക്, 'സമ്മർലാൻറിലെ' നിക്കി വെസ്റ്റെർലി എന്നീ കഥാപാത്രങ്ങളാണ് കെയ് പനബേക്കറെ പ്രശസ്തയാക്കിയത്. അവർ ഡാനിയേൽ പനബേക്കർ എന്ന നടിയുടെ ഇളയ സഹോദരിയാണ്.
ആദ്യകാലം
കെയ് പനബേക്കർ ടെക്സാസിലെ ഓറഞ്ചിൽ ഡോണയുടേയും ഹാരോൾഡ് പനബേക്കറുടേയും മകളായി ജനിച്ചു. മൂത്ത സഹോദരി ഡാനിയേലിൻറെ കാൽപ്പാടുകൾ പിന്തുടർന്ന്, ചിക്കാഗോ, ഇല്ലിനോയി, ഫിലാഡെൽഫിയ, പെൻസിൽവാനിയ, അറ്റ്ലാൻറ, ജോർജ്ജിയ എന്നിവിടങ്ങളിലെ വിവിധ കമ്മ്യൂണിറ്റി തിയറ്ററുകളുമായി ചേർന്നു പ്രവർത്തിച്ചിരുന്നു. ഇല്ലിനോയിയിലെ നാപേവില്ലെ യിലെ ക്രോൺ മിഡിൽ സ്കൂളിൽ കെയ് പനബേക്കർ ആറാം ക്ലാസ്സിൽ പഠിക്കുകയും ഏഴാം ക്ലാസിൻറെ ആരംഭത്തിൽ കാലിഫോർണിയയിലെ ലോസ് ആഞ്ജലസിലേക്ക് മാറുകയും ചെയ്തു. വിവിധ പ്രോജക്ടുകൾക്കിടയിൽ കെയ് പഠനത്തിൽ ശ്രദ്ധ കേന്ദ്രീകരിക്കുകയും 13 വയസ്സുള്ളപ്പോൾ, ഹൈസ്കൂളിൽ നിന്ന് വലെഡിക്ടോറിയനായി ബിരുദം നേടുകയും ചെയ്തു. അഭിനയം പഠിച്ചിരുന്ന ഗ്ലെൻഡെയിൽ കമ്യൂണിറ്റി കോളേജിൽ  നിന്നും രണ്ട് അക്കാദമിക സ്കോളർഷിപ്പുകൾ അവർക്കു ലഭിച്ചിരുന്നു. പതിനഞ്ച് വയസ്സുള്ളപ്പോൾ ഒരു അസോസിയേറ്റ് ബിരുദം നേടിയിരുന്നു. ലോസ് ആഞ്ചലസ് (UCLA) കാലിഫോർണിയ സർവകലാശാലയിലേയ്ക്കു കെയ് പനബേക്കർ പ്രവേശനം നേടുകയും അവിടെ ചരിത്രത്തിൽ ഒരു ജൂനിയറായി അംഗീകരിക്കപ്പെടുകയും ചരിത്രത്തിൽ ബാച്ചിലർ ബിരുദം 18 വയസ്സ് തികയുന്നതിനുമുൻപ് നേടുകയും ചെയ്തു.
വൈശാഖൻ
ഒരു പ്രമുഖ മലയാള കഥാകൃത്താണ് വൈശാഖൻ എന്ന തൂലികനാമത്തിൽ അറിയപ്പെടുന്ന എം.കെ.ഗോപിനാഥൻ നായർ. 1989-ലെ കേരള സാഹിത്യ അക്കാദമി പുരസ്കാരമടക്കമുള്ള വിവിധ പുരസ്കാരങ്ങൾ നേടിയിട്ടുണ്ട്.
ജീവിതരേഖ
എ.വി.കൃഷ്‌ണക്കുറുപ്പിന്റെയും നാരായണി അമ്മയുടെയും പുത്രനായി 1940-27 ജൂണിൽ ജനിച്ചു. എറണാകുളം മഹാരാജാസ്‌, സെന്റ് ആൽബർട്‌സ്‌, മൂവാറ്റുപുഴ നിർമ്മല എന്നിവിടങ്ങളായി വിദ്യാഭ്യാസം. 1964-ൽ ദക്ഷിണ റെയിൽവേയിൽ സ്‌റ്റേഷൻമാസ്‌റ്റർ. നാല്‌ ദക്ഷിണേന്ത്യൻ സംസ്‌ഥാനങ്ങളിലായി ഇരുപത്‌ വർഷം റെയിൽവേയിൽ സേവനം അനുഷ്ഠിച്ചു. 1984-ൽ ഔദ്യോഗിക ജീവിതത്തിൽ നിന്നും സ്വയം വിരമിച്ചു. പദ്‌മയാണ് ഭാര്യ. പ്രവീൺ, പ്രദീപ്‌, പൂർണിമ എന്നിവർ മക്കളും.
അവലംബം
വർഗ്ഗം:മലയാള കഥാകൃത്തുക്കൾ വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:അബുദാബി ശക്തി അവാർഡ് ജേതാക്കൾ വർഗ്ഗം:കേരളസാഹിത്യ അക്കാദമിയുടെ വിശിഷ്ടാംഗത്വം നേടിയവർ
മദ്‌ബഹ
പുരോഹിതൻ ദേവാലയത്തിൽ നിൽക്കുന്ന സ്ഥലത്തെയാണ്‌ സാധാരണഗതിയിൽ മദ്‌ബഹ എന്ന്‌ വിളിക്കുന്നത്‌. കേരളത്തിലെ ക്രിസ്‌ത്യാനികൾക്ക്‌ സുപരിചിതമായ സുറിയാനി വാക്കാണ്‌ മദ്‌ബഹ. സുറിയാനിയിലെ ദ്‌ബഹ്‌ എന്ന ക്രിയയിൽനിന്നാണ്‌ ഇതിന്റെ ഉത്ഭവം. ബലികഴിച്ചു, പൂജയണച്ചു, അറുത്തു എന്നിങ്ങനെയാണ്‌ ആ ക്രിയയുടെ അർത്ഥം. ബലിപീഠം, ബലി കഴിക്കുന്ന സ്ഥലം, പൂജ ചെയ്യുന്ന സ്ഥലം, വിശുദ്ധ സ്ഥലം എന്നിങ്ങനെയാണ്‌ മദ്‌ബഹയുടെ അർത്ഥം. പഴയ കൃതികളിൽ മദുവഹ എന്ന്‌ കാണുന്നുണ്ട്‌. ബലിപീഠമെന്നും ബലിപീഠമിരിക്കുന്ന പള്ളിയുടെ ഭാഗമെന്നും ഇതിനർഥമുണ്ട്‌. ബലിപീഠത്തിന്‌ ത്രോണോസ് എന്നും അതിരിക്കുന്ന സ്ഥലത്തിന്‌ മദ്‌ബഹ എന്ന വാക്കുമാണ്‌ സാധാരണയായി ഉപയോഗിക്കാറ്‌. 'മദ്‌ബഹ' അല്ലാത്ത ഭാഗത്തിന്‌ ജനങ്ങൾ നിൽക്കുന്ന ഭാഗം അഥവാ 'ഹൈക്കല' എന്നാണ്‌ വിളിക്കാറ്‌.
അവലംബം
വർഗ്ഗം:ക്രൈസ്തവം
ഇസ്റാഅ്
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പതിനേഴാം അദ്ധ്യായമാണ്‌ ഇസ്റാഅ് (നിശായാത്ര).
അവതരണം: മക്കയിൽ
കലവൂർ രവികുമാർ
മലയാളചലച്ചിത്രരംഗത്തെ ഒരു തിരക്കഥാകൃത്തും സംവിധായകനും ആണ് കലവൂർ രവികുമാർ. പത്തോളം മലയാളചലച്ചിത്രങ്ങൾക്ക് തിരക്കഥ രചിച്ചിട്ടുള്ള ഇദ്ദേഹം ഒരിടത്തൊരു പുഴയുണ്ട് (2008), ഫാദേർസ് ഡേ (2012) എന്നീ ചിത്രങ്ങൾ സംവിധാനം ചെയ്തിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:മലയാളതിരക്കഥാകൃത്തുക്കൾ വർഗ്ഗം:മലയാളചലച്ചിത്രസംവിധായകർ വർഗ്ഗം:1966-ൽ ജനിച്ചവർ
കിങ്സ് XI പഞ്ചാബ്
ഇന്ത്യൻ പ്രീമിയർ ലീഗിൽ (ഐപിഎൽ) കളിക്കുന്ന പഞ്ചാബിലെ മൊഹാലി ആസ്ഥാനമായുള്ള ഒരു ഫ്രാഞ്ചൈസി ക്രിക്കറ്റ് ടീമാണ് പഞ്ചാബ് കിംഗ്സ് (പിബികെഎസ്). 2008 ൽ കിംഗ്സ് ഇലവൻ പഞ്ചാബ് (KXIP) എന്ന പേരിൽ സ്ഥാപിതമായ ഫ്രാഞ്ചൈസി മോഹിത് ബർമൻ, നെസ് വാഡിയ, പ്രീതി സിന്റ, കരൺ പോൾ എന്നിവരുടെ സംയുക്ത ഉടമസ്ഥതയിലാണ്. മൊഹാലിയിലെ പിസിഎ സ്റ്റേഡിയത്തിലാണ് ടീം ഹോം മത്സരങ്ങൾ കളിക്കുന്നത്. 2010 മുതൽ, അവർ അവരുടെ ചില ഹോം ഗെയിമുകൾ ധർമ്മശാലയിലോ ഇൻഡോറിലോ കളിക്കുന്നു. 2014 സീസണിൽ ലീഗ് ടേബിളിൽ ഒന്നാമതെത്തിയതും റണ്ണേഴ്സ് അപ്പ് ആയതും ഒഴികെ, ടീം 13 സീസണുകളിൽ മറ്റൊരു പ്ലേഓഫ് പ്രകടനം മാത്രമാണ് നടത്തിയത്. 2021ൽ പഞ്ചാബ് കിങ്‌സ് ആയി
ലഘുചിത്രം|PBKS
ഐപിഎൽ 2008
പ്രഥമ ഐപിൽ ടൂർണമെന്റിൽ കിങ്സ് XI പഞ്ചാബ് സെമി-ഫൈനൽ വരെയെത്തി. സെമിയിൽ ചെന്നൈ സൂപ്പർ ‍കിങ്സ് 9 വിക്കറ്റിന് ഇവരെ തോല്പ്പിച്ചു.
ഐ.പി.എൽ. 2009
2009-ലെ ഐ.പി.എൽ. മത്സരങ്ങളിൽ അഞ്ചാം സ്ഥാനക്കാരായി
ഐ.പി.എൽ. 2010
m
2010-ലെ ഐ.പി.എൽ. മത്സരങ്ങളിൽ അവസാന സ്ഥാനക്കാരായി
ഐ.പി.എൽ. 2011
2011-ലെ ഐ.പി.എൽ. മത്സരങ്ങളിൽ അഞ്ചാം സ്ഥാനക്കാരായി.
ഐ.പി.എൽ. 2012
2012-ലെ ഐ.പി.എൽ. മത്സരങ്ങളിൽ ആറാം സ്ഥാനക്കാരായി.
ഐ.പി.എൽ. 2013
2013-ലെ ഐ.പി.എൽ. മത്സരങ്ങളിൽ ആറാം സ്ഥാനക്കാരായി.
ഐ.പി.എൽ.2015
2015-ലെ ഐ.പി.എൽ. മത്സരങ്ങളിൽ എട്ടാം സ്ഥാനക്കാരായി.
2014 CLT20 [ എഡിറ്റുചെയ്യുക ]
കിംഗ്‌സ് ഇലവൻ പഞ്ചാബ് 2014 ചാമ്പ്യൻസ് ലീഗ് ട്വന്റി -20 യിലേക്ക് യോഗ്യത നേടി. ഹൊബാർട്ട് ചുഴലിക്കാറ്റ് (ഓസ്‌ട്രേലിയ), ബാർബഡോസ് ട്രൈഡന്റ്സ് (വെസ്റ്റ് ഇൻഡീസ്), കേപ് കോബ്രാസ് (ദക്ഷിണാഫ്രിക്ക), നോർത്തേൺ നൈറ്റ്‌സ് (ന്യൂസിലാന്റ്) എന്നിവയ്ക്കൊപ്പം ഗ്രൂപ്പ് ബിയിൽ അവരെ ഉൾപ്പെടുത്തി.
കിംഗ്സ് ഇലവൻ ആദ്യ മത്സരത്തിൽ അവരുടെ മൈതാനം ആയിരുന്നു, മൊഹൈലിയില്, മൊഹാലി അവർ അഞ്ചു വിക്കറ്റിന് ഹൊബാർട്ട് ഹറികെയ്ൻസ് ജയം എവിടെ 17.4 ഓവറിൽ ഹൊബാർട്ട് ന്റെ 144-6 പുനക്രമീകരിക്കുകയാണെന്നും. 2–17, 35 റൺസുമായി തിസാര പെരേരയെ മാൻ ഓഫ് ദ മാച്ച് ആയി തിരഞ്ഞെടുത്തു. ഗ്ലെൻ മാക്സ്വെൽ 43 റൺസുമായി കളിയിൽ ടോപ് സ്കോർ ചെയ്തു. ബാർബഡോസ് ട്രൈഡന്റ്സിനെ നാല് വിക്കറ്റിന് പരാജയപ്പെടുത്തി രണ്ടാം മത്സരത്തിലും അവർ വിജയിച്ചു. നോർത്തേൺ നൈറ്റ്‌സിനെതിരായ മത്സരത്തിലെ മൂന്നാം മത്സരത്തിൽ വിജയിച്ച അവർ സെമി ഫൈനലിന് യോഗ്യത നേടി. അവർ കേപ് കോബ്രാസ് നേരെ അവസാന ഗ്രൂപ്പ് മത്സരത്തിൽ വിജയം തുടർന്നു എന്നാൽ ഐ.പി.എൽ ചെന്നൈ സൂപ്പർ കിംഗ്സ്, ചിരവൈരികളായ ഇന്ത്യക്കെതിരെ ഒരു നിരാശാജനകമായ തോൽവി സെമി ഫൈനലിൽ ഘട്ടത്തിൽ ടൂർണമെന്റിൽ ആദ്യ റൗണ്ടിൽതന്നെ പുറത്തായി  ലോകകപ്പ് നേടിയ കയറി.
2015 ഐ‌പി‌എൽ സീസൺ [ തിരുത്തുക ]
പ്രധാന ലേഖനം: 2015 ൽ കിംഗ്സ് ഇലവൻ പഞ്ചാബ്
ജോർജ്ജ് ബെയ്‌ലി 2015 സീസണിലും ടീമിനെ നയിച്ചു. 14 കളികളിൽ മൂന്നെണ്ണത്തിൽ മാത്രം വിജയിച്ച ടീം ലീഗിൽ എട്ടാം സ്ഥാനത്തെത്തി. ഈ സീസണിൽ ടോപ്പ് സ്കോററായി ഡേവിഡ് മില്ലർ 357 റൺസും അനുരീത് സിംഗ് 15 വിക്കറ്റുമായി ടോപ്പ് വിക്കറ്ററായി.
2016 ഐ‌പി‌എൽ സീസൺ [ എഡിറ്റുചെയ്യുക ]
പ്രധാന ലേഖനം: 2016 ൽ കിംഗ്സ് ഇലവൻ പഞ്ചാബ്
ഡേവിഡ് മില്ലറും മുരളി വിജയും യഥാക്രമം 2016 സീസണിന്റെ ഒന്നും രണ്ടും പകുതിയിൽ ടീമിനെ നയിച്ചു. നാല് വിജയങ്ങൾ മാത്രം നേടി ടീം വീണ്ടും എട്ടാം സ്ഥാനത്തെത്തി. മുരളി വിജയ് 453 റൺസും ടോപ് സ്കോറർ സന്ദീപ് ശർമയും 15 വിക്കറ്റ് നേടി.
2017 ഐ‌പി‌എൽ സീസൺ [ എഡിറ്റുചെയ്യുക ]
പ്രധാന ലേഖനം: 2017 ൽ കിംഗ്സ് ഇലവൻ പഞ്ചാബ്
ലീഗിലെ അവസാന സ്ഥാനക്കാരായ രണ്ട് ഫിനിഷുകളിൽ നിന്ന് കരകയറാൻ ടീം നോക്കിയതിനാൽ വീരേന്ദർ സെവാഗ് ഹെഡ് കോച്ചായി ചേർന്നു. ഗ്ലെൻ മാക്സ്വെലിനെ ക്യാപ്റ്റനായി നിയമിച്ചു. ഇയോൺ മോർഗൻ, ഡാരൻ സാമി , ഹാഷിം അംല എന്നിവർ ഡേവിഡ് മില്ലറെ ടീമിൽ ചേർത്തു. റൈസിംഗ് പൂനെ സൂപ്പർജിയന്റിനോട് അവസാന ഗെയിം തോൽ‌വിയിലൂടെ പ്ലേ ഓഫിലെ ഒരു സ്ഥാനം ടീം നഷ്‌ടപ്പെടുത്തി, സീസൺ അഞ്ചിൽ അവസാനിച്ചു, അവരുടെ 14 കളികളിൽ ഏഴിലും വിജയിച്ചു. രണ്ട് സെഞ്ച്വറികൾ ഉൾപ്പെടെ 420 റൺസുമായി ഹാഷിം അംല ഈ സീസണിൽ ടോപ്പ് സ്കോററായി. 17 വിക്കറ്റുകളുമായി സന്ദീപ് ശർമയാണ് ഏറ്റവും കൂടുതൽ വിക്കറ്റ് നേടിയത്.
2018 ഐ‌പി‌എൽ സീസൺ [ എഡിറ്റുചെയ്യുക ]
പ്രധാന ലേഖനം: 2018 ൽ കിംഗ്സ് ഇലവൻ പഞ്ചാബ്
2018 ഐ‌പി‌എൽ സീസണിലെ കിംഗ്സ് ഇലവൻ പഞ്ചാബ് ടീമിൽ അന്താരാഷ്ട്ര താരങ്ങളായ രവിചന്ദ്രൻ അശ്വിൻ, യുവരാജ് സിംഗ് , കെ‌എൽ രാഹുൽ , ആരോൺ ഫിഞ്ച് , ക്രിസ് ഗെയ്ൽ എന്നിവരും ഉൾപ്പെടുന്നു. അശ്വിനെ ക്യാപ്റ്റനായും ബ്രാഡ് ഹോഡ്ജായും നിയമിച്ചുപരിശീലകനായി. 14 പന്തിൽ നിന്ന് അർധസെഞ്ച്വറി നേടിയ കെ‌എൽ രാഹുൽ ഡെയർ‌ഡെവിൾ‌സിനെതിരെ കെ‌എസ്‌ഐ‌പി ഹോമിനെ നയിച്ചു. കെ‌എൽ‌ രാഹുലിൻറെയും ക്രിസ് ഗെയ്‌ലിൻറെയും റെഡ് ഹോട്ട് ഫോമിലും ആൻഡ്രൂ ടൈ, മുജീബ് ഉർ റഹ്മാൻ എന്നിവരും പന്ത് ഉപയോഗിച്ച് ഓടിച്ച ടീം അവരുടെ ആദ്യ ആറ് കളികളിൽ 5 ലും വിജയിച്ചു, ഒടുവിൽ കിരീടത്തിന്റെ പ്രിയങ്കരങ്ങളായി. അടുത്ത എട്ടിൽ ഒരു ജയം മാത്രം നേടാൻ കഴിയുമെന്നതിനാൽ തുടക്കത്തിൽ തന്നെ ഒരു സ്വപ്ന തുടക്കം ഉണ്ടായിരുന്നിട്ടും പ്ലേ ഓഫിലേക്ക് യോഗ്യത നേടാത്തതിനാൽ ഇന്ത്യൻ കോറിലെ അവരുടെ ബലഹീനത തുറന്നുകാട്ടി.
2019 ഐ‌പി‌എൽ സീസൺ [ തിരുത്തുക ]
പ്രധാന ലേഖനം: 2019 ൽ കിംഗ്സ് ഇലവൻ പഞ്ചാബ്
2020 ഐ‌പി‌എൽ സീസൺ [ തിരുത്തുക ]
പ്രധാന ലേഖനം: 2020 ൽ കിംഗ്സ് ഇലവൻ പഞ്ചാബ്
കിംഗ്സ് ഇലവൻ പഞ്ചാബ് പ്രകാശനം വരുൺ ചക്രവർത്തി, ആൻഡ്രൂ ത്യെ , സാം ചുര്രന് , പ്രഭ്സിമ്രന് സിംഗ് (രെബൊഉഘ്ത് ആയിരുന്നു), ഡേവിഡ് മില്ലർ , മൊയ്സസ് ഹെന്റിക്വസ് ആൻഡ് അഗ്നിവേശ് അയഛി അവരുടെ 2020 രേഖകളിൽ നിന്ന്. അവർ വാങ്ങി ചെയ്തു ഗ്ലെൻ മാക്സ്വെൽ, ദീപക് ഹൂഡ , ജെയിംസ് നീഷാം , പ്രഭ്സിമ്രന് സിംഗ് , ക്രിസ് ജോർദാൻ , തന്ജിംദെര് ധില്ലൻ , രവി ബിഷ്ണോയി , ഇഷാൻ പൊരെല് , ഷെൽഡൺ ചൊത്ത്രെല്ല് അവരുടെ 2020 ടീമിൽ. ഈ താരങ്ങൾ ഉൾപ്പെടുന്നു കെ.എൽ. രാഹുൽ ,കരുൺ നായർ, മുഹമ്മദ് ഷാമി , നിക്കോളാസ് പൂരൻ , മുജീബ് ഉർ റഹ്മാൻ , ക്രിസ് ഗെയ്ൽ , മന്ദീപ് സിംഗ് , മായങ്ക് അഗർവാൾ , ഹർദസ് വിൽജോൺ , ദർശൻ നാൽകാണ്ഡെ , സർഫരസ് ഖാൻ , അർഷദീപ് സിംഗ് , ഹർ‌പ്രീത് ബ്രാർ , മുരുകൻ അശ്വിൻ. അവർ തങ്ങളുടെ മുൻ ക്യാപ്റ്റൻ ട്രാൻസ്ഫർ അശ്വിൻ വരെ ഡൽഹി തലസ്ഥാനങ്ങൾ ആൻഡ് രാജസ്ഥാൻ റോയൽസ് അവരുടെ ഓൾ റൗണ്ടർ വ്യാപാരം കൃഷ്ണപ്പ ഗൗതം വിജയകരമായി പഞ്ചാബ് കിംഗ്സ് ഇലവനെതിരേ. കിങ്സ് XI പഞ്ചാബ്.'
സീസണുകൾ [ എഡിറ്റുചെയ്യുക ]
ഇന്ത്യൻ പ്രീമിയർ ലീഗിൽ മൊഹാലി നഗരത്തെ പ്രതിനിധീകരിക്കുന്ന ടീമാണ് കിങ്സ് XI പഞ്ചാബ്. 2011 സീസൺ മുതൽ ആദം ഗിൽക്രിസ്റ്റ് നായകനാണ്.. മുൻ ഓസ്ട്രേലിയൻ ഓൾറൗണ്ടറായ മൈക്കൽ ബേവനാണ് പരിശീലകൻ. ടീമിന്റെ ഉടമസ്ഥർ പ്രീതി സിന്റ, നെസ് വാഡിയ (ബോബെ ഡൈയിങ്), കരൺ പോൾ (അപീജയ് സുരേന്ദ്ര ഗ്രൂപ്പ്), മോഹിത് ബർമാൻ (ഡാബർ) എന്നിവരാണ്. 76 മില്യൺ ഡോളറിനാണ് ഈ സംഘം ടീമിന്റെ ഉടമസ്ഥാവകാശം നേടിയത്.
പഞ്ചാബ് കിംഗ്സ് പഞ്ചാബ് കിംഗ്സ് ഒരു ഫ്രാഞ്ചൈസി ഉണ്ട് ക്രിക്കറ്റ് യിലുള്ള ടീം മൊഹാലി, പഞ്ചാബ് വഹിക്കുന്ന, ഇന്ത്യൻ പ്രീമിയർ ലീഗ് (ഐപിഎൽ). 2008 ൽ കിംഗ്സ് ഇലവൻ പഞ്ചാബായി സ്ഥാപിതമായ ഈ ഫ്രാഞ്ചൈസി മോഹിത് ബർമൻ, നെസ് വാഡിയ , പ്രീതി സിന്റ , കരൺ പോൾ എന്നിവരുടെ സംയുക്ത ഉടമസ്ഥതയിലാണ്. മൊഹാലിയിലെ പിസി‌എ സ്റ്റേഡിയത്തിലാണ് ടീം ഹോം മത്സരങ്ങൾ കളിക്കുന്നത്. ശേഷം 2010, അവർ ഒന്നുകിൽ അവരുടെ വീട്ടിൽ ഗെയിമുകൾ ചില പ്ലേ ചെയ്തു ധർമശാല അല്ലെങ്കിൽ ഇൻഡോർ. 2014 സീസൺ കൂടാതെ അവർ ലീഗ് പട്ടികയിൽ ഒന്നാമതെത്തി റണ്ണേഴ്സ് അപ്പായിരിക്കുമ്പോൾ, 12 സീസണുകളിൽ ടീം മറ്റൊരു പ്ലേ ഓഫ് പ്രകടനം മാത്രമാണ് നടത്തിയത്. , 2014 ൽ കിംഗ്സ് ഇലവൻ പഞ്ചാബായി സെമി ഫൈനലിസ്റ്റുകളായി.
ഫ്രാഞ്ചൈസ് ചരിത്രം
2007-ൽ, ഇന്ത്യൻ ക്രിക്കറ്റ് കൺട്രോൾ ബോർഡ് (ബിസിസിഐ) ക്രിക്കറ്റ് ടൂർണമെന്റിന്റെ സൃഷ്ടിച്ച ഇന്ത്യൻ പ്രീമിയർ ലീഗ് അടിസ്ഥാനത്തിൽ, ട്വന്റി 20 കളിയുടെ ഫോർമാറ്റ്. 2008 ഫെബ്രുവരി 20 ന് മുംബൈയിൽ നടന്ന ലേലത്തിൽ എട്ട് നഗരങ്ങൾക്കായുള്ള ഫ്രാഞ്ചൈസികൾ ലഭ്യമാക്കി. പഞ്ചാബിനെ പ്രതിനിധീകരിക്കുന്ന ടീമിനെ ഡാബർ ഗ്രൂപ്പിന്റെ മോഹിത് ബർമൻ (46%), വാഡിയ ഗ്രൂപ്പിന്റെ നെസ് വാഡിയ (23%), പ്രീതി സിന്റ (23%) എന്നിവർ വാങ്ങി. ), ഡേ & ഡേ ഗ്രൂപ്പിന്റെ സപ്തർഷി ഡേ (ചെറിയ ഓഹരി). ഫ്രാഞ്ചൈസി സ്വന്തമാക്കാൻ ഗ്രൂപ്പ് ആകെ 76 മില്യൺ ഡോളർ നൽകി.
കിംഗ്സ് ഇലവൻ പഞ്ചാബ് എന്ന നിലയിൽ, ഫ്രാഞ്ചൈസിയുടെ മീൻപിടിത്ത മേഖലകൾ കശ്മീർ, ജമ്മു , ഹിമാചൽ പ്രദേശ് , പഞ്ചാബ്, ഹരിയാന എന്നീ പ്രദേശങ്ങളായിരുന്നു - ടീമിന്റെ ലോഗോയുടെ ബാനറിലെ "കെജെഎച്ച്പി എച്ച്" എന്ന അക്ഷര ശ്രേണിയിൽ നിന്ന്.
ഐ‌പി‌എല്ലിൽ നിന്ന് പുറത്താക്കുകയും മടങ്ങുകയും ചെയ്യുക
2010 ൽ ബിസിസിഐയെയും ലളിത് മോദിയെയും ചൊല്ലിയുള്ള തർക്കത്തെ തുടർന്ന് ഇന്ത്യൻ പ്രീമിയർ ലീഗ് 2010 ഒക്ടോബർ 10 ന് കിംഗ്സ് ഇലവൻ പഞ്ചാബിന്റെയും രാജസ്ഥാൻ റോയൽസിന്റെയും ഫ്രാഞ്ചൈസി കരാറുകൾ അവസാനിപ്പിച്ചതായി പ്രഖ്യാപിച്ചു. ഇന്ത്യൻ പ്രീമിയർ ലീഗിൽ തുടരാൻ നിയമനടപടി സ്വീകരിക്കുമെന്ന് ടീമുകൾ അറിയിച്ചു. തുടക്കത്തിൽ, ടീം ലീഗുമായി ഒരു പരിഹാരം ചർച്ച ചെയ്യാൻ ശ്രമിച്ചു, എന്നാൽ ഒരെണ്ണത്തിലെത്താൻ കഴിയാത്തപ്പോൾ, ഐ‌പി‌എൽ രണ്ട് ടീമുകളെ ഒഴിവാക്കുന്നുവെന്ന് ആരോപിച്ച് മുംബൈ ഹൈക്കോടതിയിൽ കേസ് ഫയൽ ചെയ്യാൻ തീരുമാനിച്ചു, അങ്ങനെ ലേലം വിളിക്കുമ്പോൾ 2012 ഐ‌പി‌എൽ സീസണിൽ ആരംഭിക്കും, കൂടുതൽ ലാഭകരമായ ബിഡ്ഡറിന് കരാർ നൽകും.
ഹൈക്കോടതിയുടെ പങ്കാളിത്തത്തോടെ കിംഗ്സ് ഇലവൻ പഞ്ചാബിനെ പുന st സ്ഥാപിച്ചു.
പേര് മാറ്റം [ എഡിറ്റുചെയ്യുക ]
2021 ഫെബ്രുവരി 17 ന് ഐ‌പി‌എൽ 2021 ന് മുമ്പ് കിംഗ്സ് ഇലവൻ പഞ്ചാബിന്റെ പേര് പഞ്ചാബ് കിംഗ്സ് എന്ന് പുനർനാമകരണം ചെയ്തു വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ വർഗ്ഗം:ഇന്ത്യൻ ക്രിക്കറ്റ്
കെ.വി. തോമസ്
അധ്യാപകനും, മുൻ കേന്ദ്രമന്ത്രിയും കേരളത്തിൽ നിന്നുള്ള കോൺഗ്രസ് പാർട്ടിയുടെ മുൻ നേതാവുമാണ്. കുറുപ്പശ്ശേരി വർക്കി തോമസ് അഥവാ '''കെ.വി. തോമസ്''' (ജനനം: 10 മെയ് 1946) . . . യു.ഡി.എഫ് വിജയിച്ച തൃക്കാക്കരയിലെ നിയമസഭ ഉപ-തിരഞ്ഞെടുപ്പിലെ പ്രചാരണ കാലയളവിൽ ഇടതുപക്ഷത്തിന് പിന്തുണ പ്രഖ്യാപിച്ച് 2022 മെയ് 12ന് ഇടതുപക്ഷത്തിൻ്റെ തെരഞ്ഞെടുപ്പ് കൺവെൻഷനിൽ പ്രസംഗിച്ചതിനെ തുടർന്ന് കെ.വി.തോമസിനെ കോൺഗ്രസ് പാർട്ടിയിൽ നിന്ന് പുറത്താക്കി. കെ.പി.സി.സിയുടെ അച്ചടക്ക നടപടി എ.ഐ.സി.സി അംഗീകരിച്ചു.
ജീവിതരേഖ
എറണാകുളം ജില്ലയിലെ കൊച്ചി താലൂക്കിലെ കുമ്പളങ്ങി എന്ന ഗ്രാമത്തിൽ കുറുപ്പശ്ശേരി വർക്കിയുടേയും റോസമ്മയുടേയും മകനായി 1946 മെയ് പത്തിന് ജനിച്ചു. തേവര എസ്.എച്ച് കോളേജിൽ നിന്ന് എം.എസ്.സി കെമിസ്ട്രി ബിരുദാനന്തര ബിരുദം കരസ്ഥമാക്കിയ കെ.വി. തോമസ് 33 വർഷം തേവര കോളേജിൽ അധ്യാപകനായിരുന്നു. കെമിസ്ട്രി വിഭാഗത്തിൽ 20 വർഷം പ്രൊഫസർ ആയിരുന്ന തോമസ് മാസ്റ്റർ വകുപ്പ് വിഭാഗം മേധാവിയായിട്ടാണ് 2001-ൽ സർവീസിൽ നിന്ന് വിരമിച്ചത്.
രാഷ്ട്രീയ ജീവിതം
1970-ൽ കോൺഗ്രസ് പാർട്ടിയിൽ അംഗമായ തോമസ് 1970-1975 കാലഘട്ടത്തിൽ കോൺഗ്രസിൻ്റെ കുമ്പളങ്ങി പഞ്ചായത്തിലെ ഏഴാം വാർഡ് പ്രസിഡൻറായിട്ടാണ് രാഷ്ട്രീയ ജീവിതം തുടങ്ങിയത്. 1977 മുതൽ 2022 വരെ കെ.പി.സി.സി അംഗമായിരുന്നു. 1978 മുതൽ 1987 വരെ എറണാകുളം ഡി.സി.സിയുടെ ജനറൽ സെക്രട്ടറിയായ തോമസ് 1978 മുതൽ 1993 വരെ ഐ.എൻ.ടി.യു.സിയുടെ ഓർഗനൈസിംഗ് സെക്രട്ടറിയായും ജനറൽ സെക്രട്ടറിയായും 1984 മുതൽ 2022 വരെ എ.ഐ.സി.സി അംഗമായും പ്രവർത്തിച്ചു. 1984-ൽ നടന്ന ലോക്സഭ തിരഞ്ഞെടുപ്പിൽ എറണാകുളം ലോക്സഭ മണ്ഡലത്തിൽ നിന്ന് ആദ്യമായി പാർലമെൻറ് അംഗമായി തിരഞ്ഞെടുക്കപ്പെട്ടു. പിന്നീട് 1989, 1991 വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ എറണാകുളത്ത് നിന്ന് വീണ്ടും ലോക്സഭ അംഗമായി. 1987 മുതൽ 2001 വരെ എറണാകുളം ഡി.സി.സി.യുടെ പ്രസിഡൻറായിരുന്നു. 1992 മുതൽ 1997 വരെ കെ.പി.സി.സി.യുടെ ട്രഷറർ എന്ന നിലയിലും പ്രവർത്തിച്ചു. 1996-ലെ ലോക്സഭ തിരഞ്ഞെടുപ്പിൽ എറണാകുളം സീറ്റിൽ നിന്ന് ഇടതു സ്വതന്ത്രനായി മത്സരിച്ച സേവ്യർ അറക്കൽലിനോട്  പരാജയപ്പെട്ടതോടെ സംസ്ഥാന രാഷ്ട്രീയത്തിലേയ്ക്ക് തിരിച്ചെത്തി. 2001-ൽ എറണാകുളം അസംബ്ലി മണ്ഡലത്തിൽ നിന്ന് നിയമസഭ അംഗമായി തിരഞ്ഞെടുക്കപ്പെട്ട തോമസ് 2006-ൽ എറണാകുളത്ത് നിന്ന് വീണ്ടും എം.എൽ.എ ആയി. 2001-2004 കാലത്ത് എ.കെ. ആൻ്റണി മന്ത്രിസഭയിലെ കാബിനറ്റ് വകുപ്പ് മന്ത്രിയായും പ്രവർത്തിച്ചു. 2009-ൽ എം.എൽ.എ ആയിരിക്കെ നടന്ന ലോക്സഭ തിരഞ്ഞെടുപ്പിൽ എറണാകുളം ലോക്സഭ മണ്ഡലത്തിൽ വീണ്ടും പാർലമെൻ്റ് അംഗമായി. 2009 മുതൽ 2014 വരെ കേന്ദ്രത്തിലെ കാബിനറ്റ് വകുപ്പ് മന്ത്രിയായിരുന്ന തോമസ് 2014-ൽ നടന്ന പതിനാറാം ലോക്സഭ തിരഞ്ഞെടുപ്പിൽ അഞ്ചാമത്തെ തവണയും എറണാകുളത്ത് നിന്ന് തന്നെ ലോക്സഭ അംഗമായി തിരഞ്ഞെടുക്കപ്പെട്ടു 2019-ലെ പതിനേഴാം ലോക്സഭ തിരഞ്ഞെടുപ്പിൽ എറണാകുളം മണ്ഡലത്തിൽ നിന്ന് തോമസിന് പകരം സിറ്റിംഗ് എം.എൽ.എയായിരുന്ന ഹൈബി ഈഡനാണ് കോൺഗ്രസ് സ്ഥാനാർത്ഥിയായി മത്സരിച്ചതും ജയിച്ചതും. ഇതിനെ തുടർന്ന് കേരളത്തിലെ പാർട്ടി നേതൃത്വവുമായും ഹൈക്കമാൻ്റുമായും ഏറെനാൾ അകൽച്ചയിലായിരുന്നു തോമസ്‌. 2021-ലെ നിയമസഭ തിരഞ്ഞെടുപ്പിന് മുന്നോടിയായി പാർട്ടി വിടുമെന്ന് അഭ്യൂഹങ്ങൾ ഉണ്ടായെങ്കിലും പിന്നീട് കോൺഗ്രസ് ദേശീയ നേതൃത്വം ഇടപെട്ടതിനെ തുടർന്ന് 2021 ഫെബ്രുവരി പതിനൊന്ന് മുതൽ കെ.പി.സി.സിയുടെ വർക്കിംഗ് പ്രസിഡൻറായി നിയമിതനായി കെ.പി.സി.സിയുടെ വിലക്ക് മറികടന്ന് മാർക്സിസ്റ്റ് പാർട്ടിയുടെ സെമിനാറിൽ പങ്കെടുത്തതിന് 2022 ഏപ്രിൽ 30ന് കെ.പി.സി.സിയിൽ നിന്നും രാഷ്ട്രീയ കാര്യ സമിതിയിൽ നിന്നും ഒഴിവാക്കപ്പെട്ടു. തൃക്കാക്കര ഉപതിരഞ്ഞെടുപ്പിൽ ഇടതുപക്ഷ സ്ഥാനാർത്ഥിക്ക് പിന്തുണ പ്രഖ്യാപിച്ച് ഇടതുപക്ഷത്തിൻ്റെ തിരഞ്ഞെടുപ്പ് കൺവെൻഷനിൽ പങ്കെടുത്തതിനെ തുടർന്ന് 2022 മെയ് 12ന് കോൺഗ്രസ് പാർട്ടിയിൽ നിന്ന് പുറത്താക്കി.
വിവാദങ്ങൾ
പ്രധാന ലേഖനം - ഫ്രഞ്ച് ചാരക്കേസ്
ഫ്രഞ്ചുകാരായ ഫോങ്കോയിസ് ക്ളാവലും എലല്ല ഫിലിപ്പുമാണ് ആദ്യ രണ്ടു പ്രതികൾ. മൂന്നാം പ്രതി ഗോവൻ സ്വദേശി ക്യാപ്റ്റൻ എഫ്.എം. ഫുർഡെയും നാലാം പ്രതി കോൺഗ്രസ് നേതാവ് കെ.വി. തോമസുമാണ്. നാലാം പ്രതി കെ.വി. തോമസിനെ കുറ്റക്കാരനല്ല എന്ന് കണ്ട് 1998 ജനുവരി 28 ന് എറണാകുളം ചീഫ് ജുഡിഷ്യൽ മജിസ്ട്രേറ്റ് കോടതി വെറുതെ വിട്ടിരുന്നു.
കേരളത്തിൽ കോൺഗ്രസ് ഭരണം നടക്കുമ്പോൾ കോൺഗ്രസ് നേതാവ് കെ.വി. തോമസ് പ്രതിപട്ടികയിൽ ഉൾപ്പെട്ടത് ഫ്രഞ്ച് ചാരക്കേസിന് രാഷ്ട്രീയമാനം കൈവന്നു. 1996-ലെ പാർലമെന്റ് തിരഞ്ഞെടുപ്പിൽ എറണാകുളം മണ്ഡലത്തിൽ യു.ഡി.എഫ് സ്ഥാനാർത്ഥിയായി മൽസരിച്ച കെ.വി. തോമസിന്റെ പരാജയത്തിന് ഈ വിവാദം ഒരു ഘടകമാണെന്ന് പല നിരീക്ഷകരും കരുതുന്നു.
കേന്ദ്ര കൃഷിവകുപ്പ് സഹമന്ത്രി ആയിരിക്കെ 2010 ഒക്ടോബറിൽ കാസർകോട് വെച്ച് നടന്ന ഒരു സെമിനാറിൽ വെച്ച് എൻഡോസൾഫാൻ മനുഷ്യരിൽ ആരോഗ്യപ്രശ്നങ്ങൾ സൃഷ്ടിക്കുമെന്ന് തെളിയിക്കപ്പെട്ടിട്ടില്ല എന്ന് അഭിപ്രായപ്പെട്ടത് കക്ഷിരാഷ്ട്രീയഭേദമന്യെ വിമർശിക്കപ്പെട്ടു.
കുടുംബം
ഭാര്യ - ഷേർളി, മക്കൾ - ബിജു, രേഖ, ഡോ. ജോ
അവലംബം
വർഗ്ഗം:1946-ൽ ജനിച്ചവർ വർഗ്ഗം:മേയ് 10-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:പതിനാറാം ലോക്‌സഭയിൽ കേരളത്തിൽ നിന്നുള്ള അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ
നഹ്ൽ
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പതിനാറാം അദ്ധ്യായമാണ്‌ നഹ്ൽ (തേനീച്ച). തേനീച്ചയുടെ ജീവ വ്യവസ്ഥയുമായി ബന്ധപ്പെട്ട കാര്യങ്ങൾ ഈ അധ്യായത്തിൽ പരാമർശിക്കപ്പെടുന്നു
അവതരണം: മക്കയിൽ
സൂക്തങ്ങൾ: 128
ഗുഡ്‌വിൽ
ഗുഡ്‌വിൽ എന്ന പദത്തിന്റെ വാഗർത്ഥം സൂചിപ്പിക്കുന്നത് ഒരു സ്ഥാപനത്തിന്റെ ആസ്തികൾക്കും മേലേ അതിനു മതിക്കുന്ന വിലയെ ആണ്‌. ഉദാഹരണത്തിന്‌ വർഷങ്ങളായി വളരെ നല്ല രീതിയിൽ നടക്കുന്ന ഒരു ഹോട്ടലിന്റെ  മതിപ്പു വില അതിന്റെ കെട്ടിടങ്ങൾ, മരസ്സാമാനങ്ങൾ,  വാഹങ്ങൾ, ഉപകരണങ്ങൾ തുടങ്ങി എല്ലാ സ്ഥാവരജംഗമാസ്തികളിൽ നിന്നും  അതിന്റെ ബാങ്ക് ലോണുകളും മറ്റു ബാദ്ധ്യതകളും കിഴിക്കുന്ന തുകയിലും വളരെ കൂടുതലായിരിക്കും. കാലാകാലം നല്ല സേവനവും ഭക്ഷണവും മറ്റും നൽകിയും പരസ്യങ്ങളിലൂടെ പ്രശസ്തമായും മറ്റു നാനാവിധ രീതിയിലും അത് നേടിയെടുക്കുന്ന സത്കീർത്തിയാണ്‌. ഈ അദൃശ്യ ആസ്തിയാണ്‌ ഗുഡ്‌വിൽ.
ആധുനികകാലത്തെ അർത്ഥം
താത്വികമായി ഏതു സമയത്തും ഒരു സ്ഥാപനത്തിന്റെ മതിപ്പു വില അതതിന്റെ കണക്കിലെ ആസ്തി മിച്ചത്തിൽ നിന്നും ഭിന്നമായിരിക്കുമെങ്കിലും  അത്തരം സ്വയം നിർമ്മിതമാകുന്ന അത്തരം അദൃശ്യ ആസ്തികളെ ആധുനിക കാലത്തെ അക്കൗണ്ടിങ്ങ് ഗുഡ്‌വിൽ ആയി പരിഗണിക്കുന്നില്ല.
ഡോണ സമ്മർ
ആൽബങ്ങൾ
ഐ ഫീൽ ലവ്, സ്റ്റേറ്റ് ഓഫ് ഇൻഡിപെൻഡൻസ്, ബാഡ് ഗേൾസ്, ഷി വർക്‌സ് ഹാർഡ് ഫോർ ദ മണി തുടങ്ങിയ ആൽബങ്ങൾ അവരെ സംഗീതലോകത്തെ എണ്ണം പറഞ്ഞ ഗായകരിലൊരാളാക്കി.2010-ൽ ഇറക്കിയ ടു പാരിസ് വിത്ത് ലവ് ആണ് അവസാനത്തെ സംഗീത ആൽബം.
താങ്ക് ഗോഡ് ഇറ്റിസ് ഫ്രൈഡേ എന്ന ഡിസ്‌കോ സിനിമയിലും ഫാമിലി മാറ്റേഴ്‌സ് എന്ന ടി.വി. പരമ്പരയിലും അഭിനയിച്ചിട്ടുണ്ട്.
ഗുഡ്‌വിൽ
പോസിറ്റീവ് ഗുഡ്‌വിലും നെഗറ്റീവ് ഗുഡ്‌വിലും
ഉദാഹരണം ഒരു സ്ഥാപനത്തിന്റെ ആസ്തിബാദ്ധ്യതകൾക്ക് മതിപ്പുവില ഇപ്രകാരമെന്ന് കരുതുക: കെട്ടിടങ്ങൾ - നാലുലക്ഷം രൂപ വാഹനങ്ങൾ- രണ്ടു ലക്ഷം രൂപ മരസ്സാമാനങ്ങൾ- അമ്പതിനായിരം രൂപ വില്പ്പനയ്ക്ക് വച്ചിരിക്കുന്ന ചരക്ക് അമ്പതിനായിരം രൂപ ബാങ്ക് ലോൺ- രണ്ട് ലക്ഷം രൂപ ഇതിന്റെ ആസ്തികൾ എല്ലാം കൂട്ടി കിട്ടുന്ന ഏഴുലക്ഷം രൂപയിൽ നിന്ന് ബാദ്ധ്യതയായ രണ്ട് ലക്ഷം രൂപ കുറച്ചാൽ അഞ്ചു ലക്ഷം രൂപ നീക്കിയിരിപ്പ് മതിപ്പ് ഇതിനുണ്ട്.
ഡോണ സമ്മർ
പുരസ്കാരങ്ങൾ
ചടുലനൃത്ത സംഗീതത്തിന് പുതിയ മാനങ്ങൾ നൽകിയ ഡോണയ്ക്ക് അഞ്ച് ഗ്രാമി അവാർഡുകളും ആറ് അമേരിക്കൻ മ്യൂസിക് അവാർഡുകളുമുൾപ്പെടെ ഒട്ടേറെ പുരസ്‌കാരങ്ങൾ ലഭിച്ചിട്ടുണ്ട്. ഐ ഫീൽ ലവ് എന്ന ഗാനത്തെ എക്കാലത്തെയും മികച്ച 500 ഗാനങ്ങളുടെ പട്ടികയിലാണ് ദ റോളിങ് സ്റ്റോൺ മാസിക പെടുത്തിയിരിക്കുന്നത്.
പുറം കണ്ണികൾ
വർഗ്ഗം:അമേരിക്കൻ ഗായകർ വർഗ്ഗം:പോപ്പ് ഗായകർ വർഗ്ഗം:1948-ൽ ജനിച്ചവർ
ഗുഡ്‌വിൽ
കണക്കെഴുത്ത്
ഇന്റർ‌നാഷണൽ ഫൈനാൻഷ്യൽ റിപ്പോർട്ടിങ്ങ് സ്റ്റാൻഡേർഡുകൾ പ്രകാരവും അമേരിക്കൻ ജെനറലി അക്സപ്റ്റഡ് അക്കൗണ്ടിങ്ങ് പ്രിൻസിപ്പിൾസ് പ്രകാരവും ആകെ രണ്ട് തരം ജേർണലുകൾ എണ്ട്രികൾ മാത്രമേ ഗുഡ്‌വിലിന്‌ ഉള്ളൂ:
ഒരു സ്ഥാപനം വാങ്ങുന്ന സമയത്ത് അതിന്റെ മറ്റു ആസ്തിബാദ്ധ്യതകളുടെ ജേർണലിനൊപ്പം ഗുഡ്‌വിൽ നാള്വഴിപ്പുസ്തകത്തിൽ ചേർക്കുന്നു.
പിൻ‌വർഷങ്ങളിൽ കുറഞ്ഞത് കൊല്ലത്തിൽ ഒരിക്കലെങ്കിലും ഗുഡ്‌വിലിന്‌ ക്ഷയപരിശോധന (ഇമ്പയർമെന്റ് ടെസ്റ്റ്) നടത്തി കണക്കിൽ കാണിച്ചിരിക്കുന്ന  വിലയോളം മതിപ്പ് ഗുഡ്‌വിലിന്‌ നിലവിലില്ല എന്ന് കണ്ടാൽ  പുതുക്കിയ മൂല്യം നിലനിർത്തുകയും   ബാക്കിയുള്ള തുക നഷ്ടമായി കണ്ട് ലാഭനഷ്ടകണക്കിലേക്ക് എഴുതിത്തള്ളുകയും ചെയ്യുന്ന ജേർണൽ നാൾ‌വഴിക്കണക്കിൽ.
പള്ളിയോടം
thumb|250px|ആറന്മുള പള്ളിയോടം ആറന്മുള ഉത്രട്ടാതി വള്ളംകളിക്ക്‌ പങ്കെടുക്കുന്ന വള്ളങ്ങളാണ്‌ പള്ളിയോടങ്ങൾ എന്നറിയപ്പെടുന്നത്. കുട്ടനാട്ടിലെ ചുണ്ടൻവള്ളങ്ങളെ അപേക്ഷിച്ച്‌ ഈ വള്ളങ്ങൾക്ക്‌ 5-6 കോൽ നീളം കുറവായിരിക്കും. കുട്ടനാട്ടിലെ വള്ളങ്ങളുടെ അമരം(പിൻഭാഗം),കൂമ്പ്‌(മുൻഭാഗം) എന്നിവ വെള്ളത്തിനോട്‌ ചേർന്നു കിടക്കുമ്പോൾ പള്ളിയോടങ്ങളുടെ മൂന്നിൽ രണ്ടു ഭാഗം മാത്രമേ ജലത്തിൽ സ്പർശിക്കുകയുള്ളൂ. അതുപോലെ തന്നെ വള്ളത്തിന്റെ 'ഉടമ'(വീതി) കുട്ടനാടൻ വള്ളങ്ങളെ അപേക്ഷിച്ചു കൂടുതൽ ആയിരിക്കും.
ഒരു വള്ളത്തിൽ 100-110 വരെ ആൾക്കാർ കയറും. 4 അമരകാർ, 10 നിലയാൾ, ബാക്കി തുഴക്കാർ എന്നാണ്‌ കണക്ക്‌.4 അമരക്കാർ നാലു വേദങ്ങളെയും, കൂമ്പിൽ ഇരിക്കുന്ന 8 തുഴകാർ അഷ്ടദിക്‌ൿപാലകന്മാരേയും, അമരത്തിന്റെ ഇരുവശവും ഉള്ള 2 വെങ്കലകുമിളകൾ സൂര്യനേയും ചന്ദ്രനേയും പ്രധിനിധീകരിക്കുന്നു എന്നാണ്‌ വിശ്വാസം.പള്ളിയോടത്തിൽ തിരു ആറന്മുളയപ്പന്റെ(ഭഗവാൻ) സാന്നിദ്ധ്യം ഉണ്ടെന്നാണ്‌ വിശ്വാസം. അതിനാൽ ഭക്ത്യാദരങ്ങളോടെ മാത്രമേ പള്ളിയോടത്തിൽ ആൾക്കാർ കയറുകയുള്ളൂ.
ഗുഡ്‌വിൽ
കൂടുതൽ വായനയ്ക്ക്
വർഗ്ഗം:അക്കൗണ്ടൻസി
പള്ളിയോടം
നിർമ്മാണ രീതി
ഒരു വള്ളം നിർമ്മിക്കുന്നതിന്‌ ഏക്ദേശം 40 - 45 ലക്ഷം രൂപ ചെലവാകും. ഇതിന്റെ നിർമ്മാണത്തിനു ഉപയോഗിക്കുന്ന തടി ആഞ്ഞിലിയാണ്‌. പാലാ-മൂവാറ്റുപുഴ എന്നീ സ്ഥലങ്ങളിൽ നിന്നാണ്‌ സാധാരണയായി ഇതിനു വേണ്ടിയുള്ള വലിയ ആഞ്ഞിലിത്തടികൾ ലഭിക്കുന്നത്‌.
ആനക്കൂവ
ഔഷധമായും ഉദ്യാനസസ്യമായും ഉപയോഗിക്കുന്ന ഒരു സസ്യമാണ് ആനക്കൂവ. ചണ്ണക്കൂവ, വെൺകൊട്ടം, മലവയമ്പ് എന്നീ പേരുകളിലും ഇത് അറിയപ്പെടുന്നു. ഇന്തോനേഷ്യയിലെ ഗ്രേറ്റർ സുൻഡ ദ്വീപുകളാണ് ഈ സസ്യത്തിന്റെ ജന്മദേശം. കോസ്റ്റസ് ജനുസിൽ പെടുന്നു. കേരളത്തിൽ ഇത് അർദ്ധഹരിത - നിത്യഹരിതവനങ്ങളിൽ കണ്ടുവരുന്നു.
പള്ളിയോടം
നിർമ്മാണ രീതി
ആറിന്റെ കരയിൽ നിർമ്മിക്കുന്ന മാലിപ്പുരകളിൽ ആണ്‌ വള്ളത്തിന്റെ നിർമ്മാണം നടത്തുന്നത്‌.'ഏരാവ്‌-മാതാവ്‌' എന്ന 2 നീളമുള്ള പലകകൾ ആണ്‌ ഒരു വള്ളത്തിന്റെ നട്ടെല്ല്. ആദ്യം കമഴ്ത്തിയിട്ട്‌ ഈ 2 പലകകൾ ഒരു അച്ചിൽ ഉറപ്പിച്ച്‌ ഒരു വളവ്‌ ഉണ്ടാക്കിയെടുത്തിട്ടാണ്‌ വള്ളംപണി ആരംഭിക്കുന്നത്‌. ഈ വളവ്‌ ഉണ്ടാക്കിയെടുക്കാൻ സാധാരണ 3-4 മാസം വേണ്ടിവരും.പണിക്ക് ഉപയോഗിക്കുന്ന തടി മുഴുവൻ കൈ കൊണ്ട് അറത്തു എടുക്കുകയാണ്.
വള്ളംപണിക്കായി എഴുതപ്പെട്ട തച്ചുശാസ്ത്രം നിലവില്ല. പ്രധാന ആശാരിയുടെ മനസ്സിൽ രൂപപ്പെടുന്ന കണക്കുകൾ വെച്ചാണ്‌ പണി പുരോഗമിക്കുന്നത്‌. വള്ളം പണിയാൻ ആവശ്യമായ 'തറകൾ'(അഥവാ ചതുരത്തിൽ ഉള്ള ആണികൾ) നിർമ്മിക്കുന്നത്‌ മാലിപ്പുരയിൽ തന്നെയാണ്‌. നല്ലൊരു തൂക്കം ഇരുമ്പ്‌ വള്ളംപണിക്ക്‌ ആവശ്യമാണ്‌.ഇതുകൂടാതെ തടികൾക്കിടയിൽ കൂടി വെള്ളം കയറാതിരിക്കുവാൻ വേണ്ടി 'ചെഞ്ചല്യം' എന്ന ഒരു കൂട്ടുപശയും ഉപയോഗിക്കും.പുറം തടി കുറച്ചു ഉള്ളിലേക്ക് കിഴിച്ചാണ് വള്ളത്തിൽ തറകൾ തറക്കുന്നത് (ഇതിനെ തറക്കുഴി എന്നാണു പറയുക ).തറകുഴികൾക്ക് ഇടയിൽ കൂടി വെള്ളം കയറാതിരിക്കാൻ പണ്ടുകാലങ്ങളിൽ തറക്കുഴികൾകൾ മെഴുകു ഉപയോഗിച്ച് അടച്ചിരുന്നു .എന്നാൽ ഇപ്പോൾ മെഴുകിന് പകരം കൂടിയ ഇനം പുട്ടി ആണ് തറക്കുഴികൾ അടക്കാൻ ഉപയോഗിക്കുന്നത്.
ആനക്കൂവ
ഘടന
ഉഷ്ണമേഖലാ പ്രദേശങ്ങളിൽ വളരുന്ന ഒരു ചിരസ്ഥായി സസ്യമായ ഇതിന്റെ ഭൂമിക്കടിയിലുള്ള പ്രകന്ദത്തിൽ നിന്നും തണ്ടൂകളായി ഇത് വളരുന്നു. ഏകദേശം മൂന്നു മീറ്ററോളം ഉയരത്തിൽ വളരുന്നയാണ് ക്രേപ് ജിഞ്ചർ എന്ന ആനക്കൂവ. പച്ചിലകൾ ചെടിത്തണ്ടിൽ 'സ്‌പൈറൽ' രൂപത്തിലാണ് ക്രമീകരിച്ചിരിക്കുന്നത്. വലിയ വെളുത്ത പൂക്കൾക്ക് മധ്യഭാഗത്തായി മഞ്ഞരാശി കാണാം. പൂവിതളുകൾ മെഴുകുപുരട്ടിയതുപോലിരിക്കും. അരികുകൾ ഫ്രില്ല് പിടിപ്പിച്ചതുപോലെ രൂപഭാവത്തോടെ വസ്ത്രങ്ങൾ തുന്നാൻ ഉപയോഗിക്കുന്ന ക്രേപ് കടലാസിനോട് സാമ്യമുള്ളതാണ്.
പള്ളിയോടം
പ്രധാന തച്ചന്മാർ
വള്ളത്തിന്റെ അവസാന അലങ്കാരപ്പണികൾ പ്രധാന ആശാരിയാണ്‌ ചെയ്യുന്നത്‌. പണ്ടുകാലത്ത്‌ പള്ളിയോടങ്ങൾ നിർമ്മിച്ചിരുന്നത്‌ റാന്നി മുണ്ടപ്പുഴ തച്ചന്മാർ ആയിരുന്നു. ഇന്ന് ഈ ശാഖയിൽ നിന്ന് ആരും തന്നെ പള്ളിയോടനിർമ്മാണത്തിൽ ഏർപ്പെടുന്നില്ല. ഇപ്പോഴുള്ള പ്രധാന ശിൽപ്പി ചങ്ങങ്കരി വേണു ആചാരിയും അയിരൂർ ചെല്ലപ്പൻ ആചാരിയും ആണ്‌. ഇതിനു മുൻപ്‌ കോഴിമുക്ക്‌ നാരായണൻ ആശാരിയും ചങ്ങങ്കരി തങ്കപ്പൻ ആശാരിയും ആയിരുന്നു വള്ളങ്ങൾ നിർമ്മിച്ചിരുന്നത്‌. കോഴഞ്ചേരി, കീഴുകര, നെല്ലിക്കൽ,കാട്ടൂർ എന്നീ പള്ളിയോടങ്ങൾ കോഴിമുക്ക്‌ നാരായണൻ ആശാരി നിർമ്മിച്ചതാണ്‌. പൂവത്തൂർ പടിഞ്ഞാറ്‌, മാലക്കര, ഇടനാട്‌, പ്രയാർ എന്നിവ തങ്കപ്പൻ ആചാരി നിർമ്മിച്ചതാണ്‌. ചെന്നിത്തല, കീഴുവന്മഴി, വന്മഴി, കിഴക്കനോതറ - കുന്നെക്കാട്, ഇടയാറന്മുള, ഇടയാറന്മുള കിഴക്ക്‌, ളാക ഇടയാറന്മുള, ഇടശ്ശേരിമല, ഇടശ്ശേരിമല കിഴക്ക്‌,പുന്നംതോട്ടം ,തെക്കേമുറി, അയിരൂർ, ഇടപ്പാവൂർ-പേരൂർ എന്നീ വള്ളങ്ങൾ നിർമ്മിച്ചത്‌ വേണു ആശാരി ആണ്‌. കീഴ്ചെരിമേൽ, തെക്കേമുറി കിഴക്ക്, മേലുകര, കീഴുകര, നെടുമ്പ്രയാർ, ഇടപ്പാവൂർ എന്നീ പള്ളിയോടങ്ങൾ അയിരൂർ ചെല്ലപ്പൻ ആചാരി നിർമിച്ചതാണ്. ഇപ്പോൾ നിർമ്മാണത്തിൽ ഇരിക്കുന്ന കോറ്റാത്തൂർ- കൈതക്കോടി, ഇടക്കുളം, റാന്നി പുല്ലുപ്രം എന്നീ പള്ളിയോടങ്ങളും ചെല്ലപ്പൻ ആചാരിയുടെ മേൽനോട്ടത്തിൽ ആണ് നിർമ്മിക്കുന്നത്.
പ്രധാന പള്ളിയോടങ്ങൾ
പണ്ട്‌ മദ്ധ്യതിരുവിതാംകൂറിൽ പടിഞ്ഞാറു പള്ളിപ്പാട്‌ മുതൽ കിഴക്ക്‌ വടശ്ശേരിക്കര വരെയായി 48 കരകളിൽ പള്ളിയോടങ്ങൾ ഉണ്ടായിരുന്നു. കാലം കടന്നുപോയപ്പോൾ പലവള്ളങ്ങളും ജീർണ്ണാവസ്ഥയിലും പിന്നെ കരകാരുടെ വഴക്കിലും പെട്ടു നശിച്ചു പോയി. പരുമല, ഇരമല്ലിക്കര, ഇരുവെള്ളിപ്ര, പള്ളിപ്പാട്‌, മേപ്രം, വാഴാർമങ്കലം, പാണ്ടനാട്‌, ഐത്തല, വടശ്ശേരിക്കര എന്നിങ്ങനെ പഴയ പല വള്ളങ്ങളും ഇപ്പോൾ പഴമക്കാരുടെ ഓർമ്മകളിലെ ഉള്ളു. അടുത്തകാലത്ത്‌ ഓർമ്മയായി മാറിക്കൊണ്ടിരിക്കുന്ന മഴുക്കീർ എന്ന വള്ളവും. 90കളുടെ മദ്ധ്യത്തിൽ എണ്ണം കുറഞ്ഞുകുറഞ്ഞു 27ൽ എത്തി നിന്നു. പിന്നീട്‌ പലകരക്കാരും വളരെ ഉത്സാഹത്തോടെ വള്ളം നിർമ്മാണത്തിലേക്ക്‌ തിരിയുകയായിരുന്നു.
ആനക്കൂവ
കൃഷിരീതി
ദിവസവും കുറഞ്ഞത് 3 മണിക്കൂറെങ്കിലും സൂര്യപ്രകാശം ലഭിക്കുന്ന സ്ഥലത്താണ് ഇത് വളർത്തേണ്ടത്. വിത്തുകിഴങ്ങ് മുറിച്ചു നട്ടാണ് ഇതിന്റെ കൃഷി ചെയ്യുന്നത്. ഇത്തരം കിഴങ്ങിൻ കഷണങ്ങൾ മണ്ണും മണലും ഇലപ്പൊടിയും കലർത്തിയ മിശ്രിതം നിറച്ച ചട്ടിയിൽ ഒരിഞ്ചു താഴ്ത്തി നട്ടും ആനക്കൂവ വളർത്തുന്നു. തണ്ട് മുറിച്ചുനട്ടും ആനക്കൂവ വളർത്താവുന്നതാണ്.
ഉപയോഗങ്ങൾ
പനിചികിത്സയിൽ ഇത് ഫലപ്രധമായി ഉപയോഗിച്ച് വരുന്നു. ഇലകൾ ചതച്ച് കുഴമ്പാക്കി നെറ്റിയിൽ പുരട്ടിയാണ് ഉപയോഗിക്കുന്നത്. സസ്യഭാഗങ്ങൾ തിളപ്പിച്ച് കഷായമാക്കി അതിൽ പനിയുള്ള വ്യക്തി കുളിയ്ക്കുന്ന പതിവും ഉണ്ട്. ജലദോഷം, വാതം, ന്യുമോണിയ തുടങ്ങിയവയുടെ ചികിത്സയിൽ ഉപയോഗിക്കുന്നു. ഇതിന്റെ കിഴങ്ങിൽ കാർബോഹൈഡ്രേറ്റ് സമൃദ്ധമായുള്ളതിനാൽ ആനക്കൂവയുടെ കിഴങ്ങ് ഭക്ഷ്യയോഗ്യമാണ്.നാരുകൾ വേണ്ടത്രയുണ്ട്. ഇൻഡൊനീഷ്യയിലും മറ്റും ഇതിന്റെ ഇളംതണ്ടുകൾ പച്ചക്കറിയായി ഉപയോഗിക്കുന്നു. പ്രമേഹചികിത്സയിലും കരൾരോഗ ചികിത്സയിലും ഇത് ഫലപ്രധമായി ഉപയോഗിക്കാമെന്ന് പുതിയ കണ്ടെത്തലുകൾ പറയുന്നു.
പള്ളിയോടം
പ്രധാന പള്ളിയോടങ്ങൾ
93 മുതൽ മിക്കവാറും എല്ലാവർഷവും ഒരു പുതിയ വള്ളം എന്ന നിലയിലേക്ക്‌ കാര്യങ്ങൾ നീങ്ങി. ചെറുകോൽ, കുറിയന്നൂർ,കോറ്റാത്തൂർ,ഇടപ്പാവൂർ, മാലക്കര, കാട്ടൂർ, ഇടനാട്‌,ഇടയാറന്മുള, ഇടയാറന്മുള കിഴക്ക്‌, ളാക ഇടയാറന്മുള, ഇടശ്ശേരിമല, ഇടശ്ശേരിമല കിഴക്ക്‌,പുന്നംതോട്ടം, ഇടപ്പാവൂർ, കീഴുകര, നെടുമ്പ്രയാർ, ചെന്നിത്തല, കീഴ്ചെരിമേൽ, അയിരൂർ, തെക്കേമുറി, തെക്കേമുറി കിഴക്ക്, കിഴക്കനോതര, മേലുകര എന്നിങ്ങനെ പോയി അതിന്റെ കണക്ക്‌.
ആനക്കൂവ
രസാദി ഗുണങ്ങൾ
രസം:തിക്തം, മധുരം ഗുണം	:രൂക്ഷം, ലഘു വീര്യം	:ശീതം വിപാകം:കടു ഔഷധയോഗ്യ ഭാഗം :പ്രകന്ദം
പുറത്തേക്കുള്ള കണ്ണികൾ
വർഗ്ഗം:അലങ്കാരസസ്യങ്ങൾ വർഗ്ഗം:കിഴങ്ങുകൾ വർഗ്ഗം:ഔഷധസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ചൈനയിലെ സസ്യജാലം വർഗ്ഗം:ക്വീൻസ്ലാൻഡിലെ സസ്യജാലങ്ങൾ വർഗ്ഗം:മലേഷ്യയിലെ സസ്യങ്ങൾ
പള്ളിയോടം
ആറന്മുള വള്ളംകളിയിലെ പള്ളിയോടങ്ങൾ
വിഭാഗം:ജലകേളികൾ
അബ്ദുള്ള അടിയാർ
തമിഴ്നാട്ടിലെ പ്രമുഖ പത്രപ്രവർത്തകനും,നാടകകൃത്തും,രാഷ്ട്രീയ നേതാവും,പ്രഭാഷകനുമാണ് അബ്ദുള്ള അടിയാർ.
ജീവിത രേഖ
പൂർണനാമം(പഴയത്) വെങ്കടാചലം അടിയാർ (VENGATACHALAM ADIYAR ) 1935,മെയ് 16 ന് കോയമ്പത്തൂർ ജില്ലയിലെ തിരുപ്പൂരിൽ ജനനം,
ഇൻറർ മീഡിയറ്റ് വരെ വിദ്യാഭ്യാസം നേടി. സ്കൂൾ-കോളേജ് ജീവിത കാലത്ത് തന്നെ സാഹിത്യരംഗത്ത് സജീവമായി. കോളേജിൽ തമിഴ് സാഹിത്യ വിഭാഗത്തിന്റെ സെക്രട്ടറിയായിരുന്നു. വിദ്യാഭ്യാസ കാലത്തുതന്നെ അടിയാർ; ദ്രാവിഡ മുന്നേറ്റ കഴകം (ഡി.എം.കെ)വുമായി ബന്ധപെട്ട് പ്രവർത്തിച്ചിരുന്നു. 1949 ൽ പാർട്ടിയിൽ അംഗമായി. ഡി.എം.കെ യുടെ വളർച്ചയിൽ അടിയാറുടെ തൂലിക വലിയ പങ്ക് വഹിച്ചിട്ടുണ്ട്.1975 ൽ അടിയന്തരാവസ്ഥ കാലത്ത് ആദ്യം അറസ്റ്റ് ചെയ്യപ്പെട്ട ഡി.എം.കെ നേതാവ് അടിയാർ ആയിരുന്നു.ജയിൽ മോചനത്തിന് ശേഷം എം.ജി.ആർ അടിയാറിനെ എ.ഐ.ഡി.എം.കെ യിലേക്ക് ക്ഷണിച്ചു.കുറച്ചുക്കാലം എം.ജി.ആറിനോടൊപ്പം പ്രവർത്തിച്ചു. പിന്നീട് അദ്ദേഹത്തിന്റെ മദ്യനയത്തിൽ പ്രതിഷേധിച്ച് രാജിവെച്ചു. ആചാര്യ വിനോബാ ഭാവെയുടെ കൂടെ ഭൂദാനപ്രസ്ഥാനത്തിൽ സജീവമായി പങ്കുകൊണ്ടു. പ്രസ്ഥാനത്തിന്റെ മുഖപത്രമായ ' ഗ്രാംദാനി 'ന്റെ പത്രാധിപരായി സേവനമനുഷ്ഠിച്ചിട്ടുണ്ട്. തമിഴ് നാട്ടിലെ പ്രശസ്ത ദിനപത്രങ്ങളായ 'മുരശൊലി','തെന്നരുൾ'എന്നിവയുടെ റിപ്പോർട്ടറായും സഹ പത്രാധിപരായും ജോലി ചെയ്തു.'നീരോട്ടം' പത്രത്തിന്റെ പത്രാധിപരായിരുന്നു.
സാഹിത്യരംഗത്ത്
അടിയാർ നിരവധി നാടകങ്ങൾ എഴിതിയിട്ടുണ്ട്. ഒരുകാലത്ത് സിനിമ ക്ക് വേണ്ടി സംഭാഷണങ്ങൾ എഴുതിയിരുന്നു. തമിഴ് ഭാഷയിൽ ഉജ്ജ്വലനായ പ്രസംഗകനായിരുന്നു അടിയാർ. 120 നോവലുകൾ,13 നാടകം, 13 പുസ്തകങ്ങൾ എന്നിവയുടെ കർത്താവാണ് അദ്ദേഹം.
പ്രധാന കൃതികൾ
1987 ൽ ഇസ്ലാമശ്ലേഷനത്തിനു ശേഷം ഇസ്ലാമിനെ കുറിച്ച് 12 ഗ്രന്ഥങ്ങൾ രചിച്ചിട്ടുണ്ട്. മലയാളം,തെലുങ്ക്,മറാഠി,ഹിന്ദി,ഉർദു എന്നീ ഭാഷകളിൽ ഇദ്ദേഹത്തിന്റെ പല കൃതികളും പുറത്തിറങ്ങിയിട്ടുണ്ട്.
മരണം
1996 സെപ്റ്റംബർ 19 ന് അബ്ദുള്ള അടിയാർ അന്തരിച്ചു.
അവലംബം
<References/>
വർഗ്ഗം:1935-ൽ ജനിച്ചവർ വർഗ്ഗം: 1996-ൽ മരിച്ചവർ വർഗ്ഗം:മേയ് 16-ന് ജനിച്ചവർ വർഗ്ഗം:സെപ്റ്റംബർ 19-ന് മരിച്ചവർ
വർഗ്ഗം:ഇസ്ലാം സ്വീകരിച്ച പ്രമുഖർ വർഗ്ഗം:തമിഴ്നാട്ടിലെ പത്രപ്രവർത്തകർ
പഞ്ചൻ ലാമ
അവലംബം
വർഗ്ഗം:ആത്മീയത
ഹിജ്റ്
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ പതിനഞ്ചാം അദ്ധ്യായമാണ്‌ ഹിജ്റ്.
അവതരണം: മക്ക
സൂക്തങ്ങൾ: 99
ഹൊറേസ് വെൽസ്
ദന്തചികിൽസയിൽ ആദ്യമായി അനസ്തീസിയ ഉപയോഗിച്ചവരിൽ ഒരാളായ അമേരിക്കക്കാരനായ ഒരു ദന്തഡോക്ടർ ആയിരുന്നു ഹൊറേസ് വെൽസ് .Horace Wells (ജനുവരി 21, 1815 – ജനുവരി 24, 1848). പ്രധാനമായി ചിരിപ്പിക്കുന്ന വാതകമായ നൈട്രസ് ഓക്സൈഡ് ആണ് ഇദ്ദേഹം ഉപയോഗിച്ചത്.
ആദ്യകാലം
നന്നേ ചെറുപ്പത്തിലേതന്നെ പല്ലുകളുടെ ആരോഗ്യത്തെയും ഘടനെയേയും പറ്റിയെല്ലാം അറിയാനും പഠിക്കാനും ഇഷ്ടമായിരുന്നു ഹൊറേസ്‌ വെൽസിന്‌. ഇരുപത്തിമൂന്ന് വയസ്സുള്ളപ്പോൾ പല്ലിനെപ്പറ്റി ഒരുവലിയ പ്രബന്ധംതന്നെ അദ്ദേഹം പ്രസിദ്ധീകരിച്ചു. അതിൽ എങ്ങനെ ദന്തരോഗം വരാതെ നോക്കാമെന്നും ബ്രഷ്‌ ഉപയോഗിച്ച്‌ പല്ലുതേക്കുന്നതെപ്പറ്റിയും ദന്താരോഗ്യത്തിന്‌ ഭക്ഷണങ്ങളുടെ പ്രാധാന്യം, അണുബാധ എന്നിവയെപ്പറ്റിയുമെല്ലാം അദ്ദേഹം എഴുതി. ബാൾട്ടിമോറിൽ ആദ്യത്തെ ദന്താശുപത്രി വന്നത്‌ പിന്നീട്‌ ആറുവർഷത്തിനുശേഷമാണ്‌. ഡിഗ്രി സമ്പാദനത്തിനു ശേഷം സുഹൃത്തായ വില്ല്യം മോർട്ടനുമായിച്ചേർന്ന് കണൿറ്റിക്കട്ടിൽ അദ്ദേഹം പ്രാക്ടീസ്‌ ആരംഭിച്ചു. പ്രസിദ്ധരായ ആൾക്കാരടക്കം പലരും അദ്ദേഹത്തിന്റെയടുക്കൽ നിന്നും സൌഖ്യം പ്രാപിക്കുകയും വെൽസ്‌ നാൾക്കുനാൾ പ്രസിദ്ധനാവുകയും ചെയ്തു. ആയിടെ ചിരിപ്പിക്കുന്ന വാതകമായ നൈട്രസ്‌ ഓക്സൈഡിനെപ്പറ്റിയുള്ള ഒരു പരിപാടി നടക്കുന്നത്‌ വെൽസും ഭാര്യയും കാണുവാനിടയായി. പരിപാടിക്കിടയിൽ നൈട്രസ്‌ ഓക്സൈഡ്‌ ശ്വസിച്ച ഒരാൾ തന്റെ കാൽ ബലമായി മരംകൊണ്ടുണ്ടാക്കിയ ഒരു ബെഞ്ചിൽ ശക്തമായി ഇടിച്ചത്‌ അറിഞ്ഞില്ലെന്നുമാത്രമല്ല വാതകത്തിന്റെ പ്രഭാവം തീർന്നതിനുശേഷം കാലിൽ മുറിവുകണ്ടെങ്കിലും വേദനയെടുത്തതായി അയാൾ ഓർക്കുന്നുപോലുമുണ്ടായിരുന്നില്ല. അതുവരെ പല്ലുപറിക്കലടക്കം ശസ്ത്രക്രിയകൾ ചെയ്യുമ്പോൾ രോഗികളെ ബോധംകെടുത്തുകയോ മരവിപ്പിക്കുകയോ ചെയ്യാതെയായിരുന്നു ചികിൽസകൾ. രോഗികൾ വേദനയിൽപ്പിടയുന്നതു സഹിക്കാനാവാതെ വെൽസ്‌ ചിലചികിൽസകൾക്കുശേഷം ദിവസങ്ങളോളം ജോലിപോലും ചെയ്തിരുന്നില്ല.
നൈട്രസ് ഓക്സൈഡ് പരീക്ഷണം
പരീക്ഷണമായിട്ട്‌ അടുത്ത ദിവസം കുറച്ചുനാളായി തന്നെ ശല്യപ്പെടുത്തിക്കൊണ്ടിരുന്ന തന്റെതന്നെ ഒരു പല്ലുപറിക്കാൻ വെൽസ്‌ തീരുമാനിച്ചു. നൈട്രസ്‌ ഓക്സൈഡ്‌ ഉപയോഗിച്ചശേഷം ഡോക്ടർ റിഗ്‌സിനോട്‌ തന്റെ പല്ല് പറിക്കാൻ വെൽസ്‌ ആവശ്യപ്പെട്ടു. ആദ്യം മടിച്ചെങ്കിലും റിഗ്‌സ്‌ ഡോക്ടറുടെ പല്ല് എടുത്തു. അതിന്റെ വിജയത്തെത്തുടർന്ന് ഏതാണ്ട്‌ 12 രോഗികളുടെ പല്ലുകൾ ആ രീതിയിൽ പറിക്കുകയും അതൊരു വലിയ വിജയമായിത്തീരുകയും ചെയ്തു. തന്റെ പരീക്ഷണങ്ങൾ പ്രദർശിപ്പിക്കാൻ താൻ പണ്ടുപഠിച്ച ബോസ്റ്റണിൽ വെൽസ്‌ എത്തുകയും തന്റെ ശിഷ്യനും പഴയസഹപ്രവർത്തകനുമായ മോർട്ടൺ അവിടെയുള്ളത്‌ ഒരു അനുകൂലഘടകമായി കാണുകയും ചെയ്തു. തലേവർഷം അവർ ഒരുമിച്ചുള്ള ചികിൽസ അവസാനിപ്പിച്ചിരുന്നെങ്കിലും സുഹൃത്തുക്കളായിത്തന്നെ തുടരുകയായിരുന്നു. വെൽസിനെ പ്രദർശനത്തിൽ സഹായിക്കാമെന്നേറ്റെങ്കിലും അതിന്റെ വിജയത്തിൽ മോർട്ടനു സംശയം ഉണ്ടായിരുന്നു. 1845 ജനുവരി 20 -ന്‌ വൈദ്യശാസ്ത്രവിദ്യാർത്ഥികൾ അടങ്ങിയ വലിയൊരു വേദിക്കുമുൻപിൽ വെൽസ്‌ ഒരു രോഗിക്ക്‌ നൈട്രസ്‌ ഓക്സിഡ്‌ നൽകി പല്ലുപറിക്കാൻ തുടങ്ങി. എന്നാൽ അതുശ്വസിപ്പിച്ച രീതിയിൽ വന്ന തകരാറുകൊണ്ടോ എന്തോ രോഗി വേദനയാൽ അലറിക്കരയുകയും സദസ്സാകെ വെൽസിനെ കൂവി ആർക്കുകയും ചെയ്തു. (പിന്നീട്‌ താൻ വേദനയിൽ കരഞ്ഞെങ്കിലും തനിക്ക്‌ വേദന അനുഭവപ്പെട്ടിരുന്നില്ലെന്ന് രോഗി വ്യക്തമാക്കുകയുണ്ടായി.) നാണംകെട്ട വെൽസ്‌ ഉടനെതന്നെ വീട്ടിലേക്ക്‌ മടങ്ങുകയും താമസിയാതെ രോഗം വന്നുകിടപ്പിലാകുകയും വൈദ്യവൃത്തി ഏതാണ്ടുമുഴുവനായിത്തന്നെ നിർത്തിവയ്ക്കുകയും ചെയ്തു. പിന്നീട്‌ തന്റെ വീട്‌ വിൽപ്പനയ്ക്കുണ്ടെന്നു പരസ്യംചെയ്ത വെൽസ്‌ തന്റെയടുത്തുവന്ന രോഗികളെ പണ്ടു തന്റെ പല്ലു പറിച്ച ഡോക്ടർ റിഗ്‌സിന്റെ അടുക്കലേക്കു പറഞ്ഞയയ്ക്കുകയും ചെയ്തു. മോർട്ടനാവട്ടെ അടുത്തവർഷം ഈതർ ഉപയോഗിച്ച്‌ അനസ്തേഷ്യ ചെയ്യുന്നതെപ്പറ്റി തന്റെ ഗുരുവായ വെൽസ്‌ പണ്ട്‌ പരാജയപ്പെട്ട അതേ വേദിയിൽ വിജയകരമായി പ്രദർശനം നടത്തുകയും ചെയ്തു. അതേത്തുടർന്ന് വെൽസ്‌ താൻ പണ്ട്‌ പലതവണ നൈട്രസ്‌ ഓക്സൈഡ്‌ ഉപയോഗിച്ച്‌ അനസ്തേഷ്യ ചെയ്ത കാര്യങ്ങൾ പ്രസിദ്ധീകരിച്ചുവെങ്കിലും അതൊക്കെ ജനങ്ങളിലേക്കും ശാസ്ത്രകാരന്മാരിലേക്കും എത്തിക്കുന്നതിൽ അദ്ദേഹം പരാജയപ്പെട്ടു.
പരാജയകാലം
ശാരീരികവും മാനസികവുമായിത്തളർന്ന വെൽസ്‌ പലയിടങ്ങളിലായി മാറിമാറിത്താമസിച്ചു, ചികിൽസ പാടേനിർത്തി. താൻതന്നെയുണ്ടാക്കിയ കുളിക്കുന്ന ഷവറിന്റെ വിൽപ്പനക്കാരനായി കുറെനാൾ നടന്നു. പാരീസിൽ ചെന്ന് പെയിന്റിങ്ങുകൾ വാങ്ങി അമേരിക്കയിൽ കൊണ്ടുപോയി വിൽക്കുന്നതെപ്പറ്റി ചിന്തിച്ച്‌ അയാൾ പാരീസിലേക്കുപോയി. അവിടെ താൻ അനസ്തേഷ്യ കണ്ടുപിടിച്ചകാര്യത്തിന്‌ അംഗീകാരത്തിനായി പാരീസ്‌ മെഡിക്കൽ സൊസൈറ്റിയിൽ അപേക്ഷനൽകി. അമേരിക്കയിൽ തിരിച്ചെത്തിയ വെൽസ്‌ കുടുംബത്തെ വീട്ടിൽത്തന്നെ വിട്ട്‌ ന്യൂയോർക്കിലേക്കുപോയി. ഒറ്റയ്ക്ക്‌ അവിടെ താമസിച്ച വെൽസ്‌ ഈതറും ക്ലോറോഫോമും ഉപയോഗിച്ച്‌ തന്നിൽത്തന്നെ പരീക്ഷണങ്ങൾ നടത്തുകയും അതിൽ അടിമപ്പെടുകയും ചെയ്തു. അന്ന് ക്ലോറോഫോം മണത്താലുള്ള അപകടങ്ങളെപ്പറ്റി കാര്യമായ അറിവുകൾ ഉണ്ടായിരുന്നില്ല.
അന്ത്യം
തന്റെ മുപ്പത്തിമൂന്നാമത്തെ പിറന്നാളിന്റെയന്ന്‌ തെരുവിലേക്ക്‌ ഭ്രാന്തമായരീതിയിൽ ഓടിയിറങ്ങിയ വെൽസ്‌ രണ്ടുസ്ത്രീകളുടെ നേർക്ക്‌ സൾഫൈയൂറിക്‌ ആസിഡ്‌ വലിച്ചെറിഞ്ഞു. ഭാഗ്യത്തിന്‌ അവരുടെ തുണിയിലേ ആസിഡ്‌ വീണുള്ളൂ. അറസ്റ്റുചെയ്ത വെൽസിനെ ന്യൂയോർക്കിലെ കുപ്രസിദ്ധമായ ടൂമ്പ്‌സ്‌ ജയിലിലേക്ക്‌ കൊണ്ടുപോയി. വഴിയാത്രക്കാരികളുടെ ദേഹത്തേക്ക്‌ ആസിഡ്‌ ഒഴിച്ചകുറ്റത്തിന്‌ അറസ്റ്റ്‌ ചെയ്ത്‌ ജയിലിൽ അടയ്ക്കപ്പെട്ട വെൽസ്‌ മരുന്നിന്റെ കെട്ട്‌ ഇറങ്ങിയപ്പോൾ താൻ ചെയ്ത കുറ്റത്തിന്റെ ഗൌരവത്തെക്കുറിച്ച്‌ മനസ്സിലാക്കി ആകെ നിരാശനായി തകർന്നുപോയി. തന്റെ ഷേവിംഗ്‌ സാധനങ്ങൾ എടുക്കാൻ വീടുവരെ അനുഗമിക്കാൻ ജയിലിലെ ഗാർഡുകളോട്‌ അഭ്യർത്ഥിച്ച അദ്ദേഹം അവരോടൊപ്പം തന്റെ വീട്ടിലേക്കുപോയി. തിരിച്ച്‌ ജയിലിൽ എത്തിയ അദ്ദേഹം ക്ലോറോഫോം ശ്വസിച്ചശേഷം റേസർബ്ലേഡ്‌ ഉപയോഗിച്ച്‌ കാലിലെ ഞരമ്പ്‌ മുറിച്ച്‌ ആത്മഹത്യ ചെയ്തു. അനസ്തേഷ്യയ്ക്ക്‌ വെൽസ്‌ നൽകിയ സംഭാവനകൾ പാരീസിലെ മെഡിക്കൽ സൊസൈറ്റിക്ക്‌ ബോധ്യമാവുകയും അതിന്റെ അംഗീകാരമായി അവരുടെ വിശിഷ്ടാംഗത്വം നൽകുക മാത്രമല്ല അദ്ദേഹത്തിന്‌ എംഡി ബിരുദവും അവർനൽകി. രോഗികളുടെ ക്ഷേമവും വേദനയില്ലാത്ത ശസ്ത്രക്രിയയും ലക്ഷ്യമായിക്കരുതിയ വെൽസിനെ സൊസൈറ്റി അംഗീകരിച്ചു. പാരീസിൽ നിന്നും അദ്ദേഹത്തിന്റെ കണ്ടുപിടിത്തത്തിനുള്ള ബഹുമതിയും അംഗീകാരവും പന്ത്രണ്ട്‌ ദിവസത്തിനുശേഷം അദ്ദേഹത്തെതേടിയെത്തിയെങ്കിലും അവ വൈകിപ്പോയിരുന്നു. ഇന്ന് അനസ്തേഷ്യയുടെ പിതാവായി ഹൊറേസ്‌ വെൽസ്‌ കണക്കാക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:1815-ൽ ജനിച്ചവർ വർഗ്ഗം:1848-ൽ മരിച്ചവർ
വെണ്ടാർ
കൊല്ലം ജില്ലയിൽ കൊട്ടാരക്കരതാലൂക്കിൽ കുളക്കട പഞ്ചായത്തിൽ ഉൾപ്പെടുന്ന ഒരു ഗ്രാമമാണ് വെണ്ടാർ. കൊട്ടാരക്കരയിൽ നിന്നും 8.5 കി.മി. അകലെയായി ഈ ഗ്രാമം സ്ഥിതി ചെയ്യുന്നു. അധ്യാപനം, കാർഷികവൃത്തി, കശുവണ്ടിവ്യവസായം എന്നീ തൊഴിൽ മേഖലകളിലാണ് ഇവിടുത്തെ ജനങ്ങളിൽ ഏറിയ പങ്കും പ്രവർത്തിക്കുന്നത്.
ക്ഷേത്രങ്ങൾ
തിരുവിതാംകൂർ ദേവസ്വം ബോർഡിന്റെ അധീനതയിലുള്ള മേജർ ശ്രീ സുബ്രഹ്മണ്യ സ്വാമി ക്ഷേത്രത്തിന്റെ പേരിലാണ് ഈ ഗ്രാമം അറിയപ്പെടുന്നത്. കഥകളിയാണ് ക്ഷേത്രത്തിലെ പ്രധാന വഴിപാട്. കഥകളി രംഗത്തെ മികച്ച സംഭാവനയ്ക്ക് എല്ലാ വർഷവും നൽകിവരുന്ന കലാമണ്ഡലം ഹൈദരാലി സ്മാരക കഥകളി അവാർഡ് മേജർ ശ്രീ സുബ്രഹ്മണ്യ സ്വാമി ക്ഷേത്രത്തിന്റെ വകയായിട്ടാണ് ഏർപ്പെടുത്തിയിരിക്കുന്നത്.
പ്രധാന റോഡുകൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ
കെ.എസ്. മണിലാൽ
കോഴിക്കോട് സർവ്വകലാശാലയിലെ എമെരിറ്റസ് പ്രൊഫസറും പ്രഗല്ഭനായ ഒരു സസ്യശാസ്ത്രജ്ഞനും ജൈവവർഗ്ഗീകരണശാസ്ത്രപണ്ഡിതനുമാണു് പ്രൊഫസർ '''കെ.എസ്. മണിലാൽ''' (കാട്ടുങ്ങൽ സുബ്രഹ്മണ്യം മണിലാൽ എന്നാണ് പൂർണ്ണനാമം). ലത്തീനിൽ രചിക്കപ്പെട്ടിരുന്ന സുപ്രസിദ്ധ സസ്യശാസ്ത്രഗ്രന്ഥമായ ഹോർത്തൂസ് മലബാറിക്കൂസ് മണിലാൽ ആദ്യം ഇംഗ്ലീഷിലേക്കും തുടർന്നു് മലയാളത്തിലേക്കും വിശദമായ ടിപ്പണി സഹിതം വിവർത്തനം ചെയ്തു. തന്റെ ജീവിതകാലത്തെ സുപ്രധാനമായ 35 വർഷങ്ങൾ ഉഴിഞ്ഞുവെച്ചുകൊണ്ടാണു് അദ്ദേഹം ഈ തപസ്യ പൂർത്തിയാക്കിയതു്. സസ്യശാസ്ത്രത്തിനും മലബാറിന്റെ ചരിത്രത്തിനും ഒട്ടൊക്കെ അപ്രാപ്യമായിക്കിടന്നിരുന്ന ഹോർത്തുസ് മലബാറിക്കസിന്റെ അതിപ്രയോജനകരമായ ഉള്ളടക്കം മുന്നൂറിലധികം വർഷത്തിനു ശേഷം വെളിച്ചം കാണുവാൻ അദ്ദേഹത്തിന്റെ ഐതിഹാസികമായ ഈ പ്രയത്നം കളമൊരുക്കി.
ഹോർത്തൂസ്_മലബാറിക്കൂസിന്റെ പുനർനിർമ്മാണം സസ്യശാസ്ത്രത്തിൽ അദ്ദേഹത്തിന്റെ പല രീതിയിലുമുള്ള മികവുകളിൽ ഒന്നുമാത്രമാണെങ്കിലും, ആ ഒരൊറ്റ ഘടകം മാത്രമായിട്ടുതന്നെ സസ്യശാസ്ത്രത്തേയും മലബാറിന്റെ സാമൂഹ്യ, ഭാഷാ, രാഷ്ട്രീയ ചരിത്രപഠനത്തേയും ബാധിക്കുന്ന സുപ്രധാനമായ ഒരു നേട്ടമാണു്.
അവലംബം
വർഗ്ഗം:ഇന്ത്യൻ സസ്യശാസ്ത്രജ്ഞർ വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ വർഗ്ഗം:കൊച്ചിയിൽ നിന്നുമുള്ള ശാസ്ത്രജ്ഞർ വർഗ്ഗം:1938-ൽ ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
ദലിത് സാഹിത്യം
ദലനം ചെയ്യപ്പെട്ടത് (മുറിച്ച് മാറ്റപ്പെട്ടത്) എന്ന അർഥത്തിൽ സമൂഹശരീരത്തിൽനിന്നു വിച്ഛേദിക്കപ്പെട്ട ഒരു ജനവിഭാഗം തങ്ങളുടെ സ്വത്വബോധവും പ്രതിഷേധവും രേഖപ്പെടുത്തുന്നതാണ് ദലിത് സാഹിത്യം. കീഴാളരുടെ ആത്മരോഷം തിളയ്ക്കുന്ന അലങ്കാരരഹിതമായ പരുഷപദങ്ങളാൽ രൂപംകൊള്ളുന്ന പ്രതിഷേധത്തിന്റെയും യാഥാസ്ഥിതിക മൂല്യനിരാസത്തിന്റെയും ഉണർവിന്റെയും ഉയിർത്തെഴുന്നേല്പിന്റെയും സാഹിത്യമാണ് ഇത്. ജനാധിപത്യം, സമത്വം, സ്വാതന്ത്ര്യം തുടങ്ങിയവയെ ആശ്ലേഷിക്കാൻ വെമ്പുന്ന അംബേദ്കർ ദർശനങ്ങളാണ് ഇതിന്റെ അടിത്തറ. അംബേദ്കർ ഇന്ത്യൻ ദൈവസങ്കല്പങ്ങളെയും പുരാണങ്ങളെയും വിശുദ്ധ ഗ്രന്ഥങ്ങളെയും നിർദാക്ഷിണ്യം വിമർശിച്ചു. പാരമ്പര്യവാദികൾ താലോലിച്ചിരുന്ന സാഹിത്യസങ്കല്പങ്ങളെ ചോദ്യം ചെയ്യുന്ന ദലിത് സാഹിത്യം ഇന്ന് ഭാരതീയ സാഹിത്യത്തിലെ പുതുമയും ശക്തിയുമുള്ള ശാഖയാണ്. ദലിതർ ഇന്നും ജാതിയുടെ പേരിൽ പരാധീനതകൾ അനുഭവിക്കുന്നു. ഇത്തരം പരാധീനതകളെ തുറന്നുകാട്ടുന്നതാണ് ദലിത് സാഹിത്യം. അത് ദലിതരുടെ മാനുഷികമായ അന്തസ്സിനുവേണ്ടി വാദിക്കുകയും പ്രക്ഷോഭം കൂട്ടുകയും ചെയ്യുന്നു. നീതിക്കുവേണ്ടിയും സമത്വത്തിനുവേണ്ടിയും അതു വാദിക്കുന്നു. ഇന്ത്യയിലെ പല പ്രാദേശിക ഭാഷകളിലും ദലിതരായ എഴുത്തുകാർ എഴുതുന്ന സാഹിത്യം അനുഭവങ്ങളുടെ തീക്ഷ്ണതയാലാണ് പ്രസക്തമാകുന്നത്. ചുരുക്കത്തിൽ, പുതിയൊരു സംവേദനമാണ് ദലിത് സാഹിത്യം ആവശ്യപ്പെടുന്നത്.
അംബേദ്കർ ചിന്തകൾ
thumb|250px|right|[[ചങ്ങമ്പുഴ കൃഷ്ണപിള്ള]] സ്വാതന്ത്ര്യാനന്തരം ഇന്ത്യയിൽ ദലിത് സമൂഹത്തിൽ പരന്ന അംബേദ്കർ ചിന്തകളാണ് ദലിത് സാഹിത്യത്തിനു വഴിയൊരുക്കിയത്. അധികാര വികേന്ദ്രീകരണം, രാഷ്ട്രീയത്തിലെ വർഗീയത, ദാരിദ്ര്യം, വർഗീയ കലാപങ്ങൾ, ഹിന്ദുത്വവാദം എന്നിവയെല്ലാം ദലിതരെ തട്ടിയുണർത്തി. മഹാരാഷ്ട്രയിൽ ദലിത് പാന്തർ പ്രസ്ഥാനം രൂപീകൃതമായി (1972). ഇതിന്റെ പ്രതിഫലനം ദലിത് സാഹിത്യത്തിലുമുണ്ടായി. ദലിത് എഴുത്തുകാർ നിലവിലിരിക്കുന്ന സാഹിത്യ സിദ്ധാന്തങ്ങളെ മറികടന്നാണ് എഴുതിക്കൊണ്ടിരിക്കുന്നത്. അവർ ബുദ്ധന്റെയും ഫൂലെയുടെയും അംബേദ്കറുടെയും പാരമ്പര്യത്തെയാണ് പിൻപറ്റിയത്. ഇടതുപക്ഷ എഴുത്തുകാരുടെ മുൻകൈയിൽ 1960-കളിൽ മറാഠിയിൽ രൂപംകൊണ്ട പുരോഗമന സാഹിത്യ പ്രസ്ഥാനത്തിൽനിന്നു വേർപെട്ട് എഴുത്തിൽ സ്വന്തമായ ഒരിടം ഒരുക്കാൻ ദലിത് എഴുത്തുകാരെ പ്രാപ്തരാക്കിയത് അംബേദ്കർ ചിന്തയായിരുന്നു. ബുദ്ധമത സ്വീകരണത്തിലൂടെ ദലിതർ നടത്തിയ സാംസ്കാരിക വിപ്ലവമാണ് ദലിത് സാഹിത്യത്തിന്റെ അടിസ്ഥാനമായി മാറിയത്. 1956-ലാണ് അംബേദ്കറുടെ നേതൃത്വത്തിൽ ദലിതർ ബുദ്ധമതം സ്വീകരിക്കുന്നത്.
ചരിത്രം
അംബേദ്കറുടെ കാഴ്ചപ്പാടുകളിൽനിന്ന് ഊർജ്ജം പകർന്ന ദലിത് സാഹിത്യത്തിന്റെ ആദ്യ മാതൃകകൾ തമാശ, ജൽസ തുടങ്ങിയ നാടോടിക്കലാരൂപങ്ങളുടെ പരിഷ്കൃത രൂപങ്ങളാണ്. അവ പ്രാദേശികങ്ങളാകയാലും പ്രകടമായ പ്രബോധനങ്ങൾ ഉൾക്കൊണ്ടവ ആകയാലും കാലാതിവർത്തിയായില്ല.
1920-കളിൽ മഹാരാഷ്ട്രയിൽ വേരൂന്നിത്തുടങ്ങിയ ദലിത് സാഹിത്യ പ്രസ്ഥാനത്തിന് ശക്തമായ അടിത്തറ പാകിയ എഴുത്തുകാർ ഗോപാൽബാബ വലങ്കർ, പണ്ഡിറ്റ് കോണ്ടിറാം, കിഷൻ ഫഗോജി ബൻസോദ് എന്നിവരാണ്. ദലിതർ അനുഭവിച്ചിരുന്ന ദൈന്യതകളിലേക്ക് ബ്രിട്ടിഷ് ഗവണ്മെന്റിന്റെ ശ്രദ്ധതിരിക്കാൻവേണ്ടി തൂലിക ചലിപ്പിച്ചവരാണ് ഇവർ.
ഏതാണ്ട് 1950-കളുടെ തുടക്കത്തിൽ സ്ഥാപിതമായ സിദ്ധാർഥ് സാഹിത്യ സഭയാണ് ദലിത് സാഹിത്യരംഗത്തുണ്ടായ അടുത്ത ശക്തമായ മുന്നേറ്റം. ഘനശ്യാം തൽവാത്കർ ആണ് ബിരുദധാരികളായ നിരവധി ദലിത് യുവാക്കളെ ചേർത്ത് ഈ സംഘടന ഉണ്ടാക്കിയത്. പണ്ഡിറ്റ് കോണ്ടിറാംഅതിലെ അംഗങ്ങൾ അംബേദ്കർ സ്ഥാപിച്ച സിദ്ധാർഥ് കോളജിലെ (മുംബൈ) വിദ്യാർഥികളായിരുന്നു. സിദ്ധാർഥ് സാഹിത്യസംഘത്തിൽ നിന്നാണ് പിന്നീട് മഹാരാഷ്ട്ര ദലിത് സാഹിത്യ സംഘ് രൂപംകൊള്ളുന്നത്.
1950-60 കളിലെ ദലിത് സാഹിത്യസൃഷ്ടിയിൽ ഏറെയും പ്രകാശിതമായത് പ്രബുദ്ധ ഭാരത് എന്ന ആനുകാലികത്തിലൂടെയായിരുന്നു. റിപ്പബ്ലിക്കൻ പാർട്ടി ഒഫ് ഇന്ത്യയുടെ മുഖപത്രമായിരുന്നു അത്. അതിൽ വന്ന ദലിത് രചനകളും ഇതിവൃത്തപരമായി ദലിത് ആയിരുന്നുവെങ്കിലും ആവിഷ്കാരപരമായി പാരമ്പര്യരീതി സ്വീകരിച്ചവയായിരുന്നു. മറാഠി സാഹിത്യത്തിൽ വി.എസ്. ഖാണ്ഡേക്കറും മറ്റും ചെലുത്തിയിരുന്ന ശക്തമായ സ്വാധീനത്തിൽനിന്ന് അന്നത്തെ എഴുത്തുകാർക്ക് പൂർണമായും വിട്ടുനിൽക്കാനായില്ല എന്നർഥം.